Qarqoyl — Vikipediya\nQarqoyllar (fr. gargouille) ― latın dilində olan garg (boğaz) və qədim fransız dilində olan goule (qulyabanı) sözlərinin birləşməsindən yaranmışdır. Qarqoyl memarlıq növü sayılır və yağış suyunu divardan müəyyən bir aralığa boşaltmaq məqsədilə novun bir hissəsini təşkil edir. Bu heykəl növü adətən daşdan olurdu, qrotesk, roman və qotik memarlıqlarında heyvan və insan kimi təsvir edilirdi.\nParisdə Sant-Severin kilsəsinin kluatrına baxan qarqoyllar\nMetonimiyaya görə belə fiqurlar suyu xaric edirdilər və əksər hallarda vahiməli bir heyvanı təmsil edirdilər. Buna görə də onlar yunan məbədlərində, maskaronlarda və fontanlarda təmsil olunurlar. Qarqoyllar xaric etmə funksiyasına malik olmayan və çox vaxt sadəcə pinakl və kontrforsların yanında bəzək üçün inşa edilən ximeralardan fərqlənirlər.\nBaşqa bir yerdə qarqoyl əfsanə səbəbi ilə yaradılmışdı. Bu əfsanə Ruan yepiskopu olan müqəddəs Romanın əjdahanı məğlub etməsi əfsanəsi idi.\n4 Qarqoyllar üçün müasir maraq\nQədim Kordelye kilsəsinin qarqoylları. Avqustin muzeyinin kluatrı. Tuluza\nXIII əsrin əvvəllərində yağış karnizləri damda yığılan yağış sularının boşaldılmasına kömək edirdi. Yağış suları xüsusi proyeksiyalar vasitəsilə nir müddət insanların istifadə etdikləri yollara axıdılırdı. Vəhşi heyvan fiqurları ilə bəzədilən bu yağış karnizləri tezliklə qarqoyllara çevrilirdi və su onların çənələrindən axıdılırdı. İlk qarqoyllar Lan Notr-Dam kilsəsinin üzərində inşa edilmişdir. Onların sayı 1220-ə çatırdı, fərqli və çox böyük idilər. Daha sonralar XIII əsrdə evakuasiya yollarının çarpazlaşdırılması üçün qarqoylların sayı çoxaldıldı və nisbətən incə inşa edildilər. Sonradan qarqoyllara dekorativ görünüş verildi və heykəltəraşlar qarqoyllara daha çox diqqət ayırdılar. XIII əsrin ortalarında sistemli şəkildə inşa edilməyə başlanılır. 1225-ci ildə Paris Notr-Dam kilsəsinin üst karnizlərində və 1240-cı ildə Sant-Şapelldə inşa edilmişdi. Artıq bir büst kimi inşa edilmir, dam ilə bütünlük təşkil edirdi. XIII əsrdə Sant-Urban Troye bazilikasında ilk dəfə insan formalı qarqoyllar inşa edildi. XIV–XV əsrlərdə qarqoyllara daha da bir məna verilməyə başlanıldı və onlar haqqında müəyyən fikirlər yaranmağa başladı. XVI əsrin əvvəllərində qarqoyllar əsas antik görünüşlərini saxlayaraq, müəyyən dəyişikliklərə məruz qalırdılar.\nQarqoyllara daha çox İl-de-Frans, Şampan və Luaradan aşağı bölgələrdə rast gəlinsə də, Burqon və mərkəzi Fransada çox nadir halda görülürlər. Normandiya kimi ağır materialların azlıq təşkil etdiyi bölgələrdə qarqoyllar nadir və daha kiçik olurdu.\nBəzi qarqoyllar metaldan, xüsusilə də qurğuşundan hazırlanırdı. Lakin nadir hallarda XVI əsrdən əvvəlki dövrlərə aid olan belə qarqoyllar tapılır. Lakin terrakota qarqoyllarının mövcudluğu haqqında məlumat yoxdur.\nViolle le-Dükün "Dictionnaire raisonné de l'architecture française du xie au xvie siècle" adlı əsəri üçün yaratdığı qarqoyl illüstrasiyaları:\nLan Notr-Dam kilsəsi. 1220 ədəd\nSant-Urban Troye bazilikası\nVitrenin evi. Qurğuşun qarqoyl. XV əsr\nPort Qrimodakı qarqoyl\nQarqoyllar öz aralarında böyük fərqlər olması ilə xarakterizə edilirlər. Buna görə də Viollet le-Dük Fransada heç bir qarqoylun digərinə bənzəmədiyini bildirir. Belə olan halda onların təfsiri heç də düşünüldüyü kimi asan deyildir. Yerləşmə mövqeləri və memarlıq funksiyalarına görə daha tez zədələnirlər, günümüzə qədər gəlib çatan qarqoyllar isə XIX əsr restavrasiyası nəticəsində dağılmayıblar. Bununla birlikdə bir neçə yaxşı qorunmuş və qəliblənmiş dəstlər sayəsində qarqoylları bir neçə növə ayıra bilərik:\nHeyvan formalı qarqoyllar. Bunlara daha çox şir və it formalı qarqoyllar daxildir. Onlar XIII əsrdə böyük çoxluq təşkil edirdilər. Sonrakı dövlərdə bu qarqoylları başqa bir heyvan və ya insanla döyüşərkən, nəsə yeyərkən və ya insanlar kimi rəqs edərkən təsvir edirdilər.\nHibrid və ya bədheybət formalı qarqoyllar. Bunlara əjdaha formalı qarqoyllar aid idi. Bəzən bura antromorf hibridlər də aid edilir.\nİnsan qarqoyllar. İlk nümunəsi Sant-Urban Troyedə inşa edilmişdir. İnsan formalı qarqoyllar əsasən əxlaqdan kənar davranışlar, sərxoşluq və uyğunsuz davranışlar ilə təsvir olunurdular. Bəziləri sonrakı dövr qarqoyllarını İncildəki hekayələrlə əlaqələndirməyə çalışırlar. Epin Notr-Dam kilsəsində aslana hökmranlıq edən qarqoyl Samsonun həyatını, ilanlı qadın isə Həvvanı xatırladır.\nŞirə hökmranlıq edən insan. Samson və şir hekayəsi.Epin Notr-Dam bazilikası. XV əsrin sonları\nƏyyaş, Epin Notr-Dam bazilikasının qarqoylı. XV əsrin sonları\nQarqoyllar, ifadə şəkllərinə görə çox maraqlıdırlar. Lakin, onların mənaları haqqında kifayət qədər məlumat olmadığı üçün, onlar haqqında fərqli fikirlər bildirilir. XIX əsrdə onlardan bir çoxu artıq köhnəlmişdilər. Şarl-Avqust Oberə görə onlar vəhşi şeytanlar idi, lakin Joris Karl Quismana görə onlar pislikləri kilsənin xaricinə atmaq üçün yaradılmışdılar. Emil Mala görə onlar sadəcə heykəltəraşlarından fantaziyaları və məşhur mədəniyyətin yansımaları idi.\nGünümüzdə onların sadəcə simvolik məna daşıdıqları fikri qəbul edilir. Onlar apotropekdirlər, bir növ kilsənin gözətçiləridirlər, şeytanları və günahkarları kilsədən uzaq tutmaq vəzifələri daşıyırlar. Bu dşüncənin qəbu ledilməsinin əsas səbəbləri başda Etyen de Burbonun hekayəsi olmaqla bir neçə orta əsr hekayələridir. Etyen de Burbonun hekayəsinə görə xristianlıqda qəbul olunmayan sələm işləri ilə məşğul olan bir şəxs başına qarqoyl düşməsi nəticəsində vəfat edir. Şir, əjdəha və it kimi vahiməli heyvan formalarında olan qarqoylların say çoxluğu, qarqoylların gözətçi funksiyası yerinə yetirdiyini göstərir.\nCinsiyyətləri fərqli şəkillərdə göstərilən heyvan və insan formalı qarqoylların da binanı qorumaq üçün inşa edildiyi düşünülür. Qədim dövrlərdə cinsi fiqurların şeytanları qovduğuna inanılırdı, buna görə də orta əsr qarqoyllarının inşasında cinfi fiqurların təsvir olunmasının bu inancla ilə bağlı olduğu düşünülür.\nİnsan fiqurlarının çoxalması və heykəltəraşlara daha çox azadlığın verilməsi, qarqoyllara daha çox əxlaqi obraz geyindirilməsinə səbəb olurdu. Bunun da əsas səbəbi kilsədə ümumi əhval ruhiyyənin yaxşılaşdırılması idi. Jan Bromyard tənbəl rahibləri qarqoyllar ilə müqayisə edirdi. İlk başlarda şeytanları qovmaq üçün inşa edilən qarqoyllar, tədricən ümumi əhval ruhiyyənin yaxşılaşdırılması üçün inşa edilirdilər. Antik dövrdə mövcud olan bir inanca görə şeytanı güldürmək, onu qovmağın ən yaxşı yolu idi, buna görə də qarqoylların tədricən gülüş obyektinə çevrilməsi də bu inancla bağlı idi.\nKvasimodo və qarqoyllar. Viktor Hüqonun "Paris Notr-Dam kilsəsi" romanı üçün 1882-ci ildə Luk Olivie Merson tərəfindən çəkilmiş rəsm.\nQarqoyllar üçün müasir maraqRedaktə\nXIX əsrdə kilsələrin qarqoylları və ximearalarına yeni maraq yarandı. Bu marağın əsas səbəbi Viktor Hüqo La Bande Noire haqqında yazdığı yazı olduğu düşünülür. Viktor Hüqo 1831-ci ildə dərc edilən "Paris Notr-Dam kilsəsi" romanında qarqoyllar haqqında məlumat verir. Beləki, Kvasimodonun eybəcərliyi qrotesk qarqoyllarda öz əksini tapırdı. Notr-Dam kilsəsinin qarqoyllarının bir neçəsi keçmiş dövrün dəbi olduğu və zəmanənin neoklassik dəbinə uyğun gəlməməsi bəhanəsi ilə 1792-ci ildə dağıdıldı. Yevgeni Violle le-Dük və Jan-Batist Antuan-Lassu tədricən dağılmaqda olan qarqoylları restavrasiya zamanı yeniləyirlər, dağıdılan qarqoylları yeniləri ilə əvəz edirlər və bunlardan əlavə 56 ximera da restavrasiya zamanı əlavə olunur. Ximeralar Viktor-Jozef Pyanenin komandası tərəfindən inşa edilir. Bu uğurlar Violle le-Dükün "Müqayisəli Heykəltəraşlıq Muzeyi" indiki "Memarlıq və Miras Şəhəri" üçün başlatdığı restavrasiya kompaniyası əsasında ərsəyə gəlmişdi. Laon Notr-Dam kilsəsi və Sant-Urban de Troyedəki qarqoyllar Viktor Hüqonun təsvirləri əsasında yaradılmışdılar.\nViktor Hüqonun romanındakı qarqoyllar təsvirlərindən "Notr-Dam kilsəsinin qozbeli" cizgi filmində istifadə edilmişdir.\nMüqəddəs Bakirə Məryəm kapellasının ximerası. Flaqstaff, Arizona\nSakre-Kör bazilikasının qarqoylu, Paris, Fransa,\nMüqəddəs Pyotr və Paul kilsəsinin qarqoylu, Ostend, Belçika\nSülh qalasının dörd qalasından biri, Ottava, Ontario, Kanada\nAmyen Notr-Dam kilsəsinin qarqoylu, Fransa\nDyon Notr-Dam kilsəsi, Fransa\nİpr geyim salonunun qarqoylu, Belçika\nZaqreb kilsəsinin qarqoylu, Xorvatiya\nKöln kafedralının qarqoylu\nRocer Moriginin karikaturası əsasında yaradılan qarqoyl, showing carver Roger Morigi with carver's tools, Vaşinqton milli kilsəsi, Vaşinqton şəhəri, ABŞ\nRoslin kapellasının qarqoylu, Roslin, Şotlandiya.\nŞato de Blan qarqoylu, Fransa\nFlorensiya kafedralının qarqoylu, Florensiya, İtaliya (bəzən "il Boccalone" adlanır)\nPeisli Abbatlığının qarqoylu\nOriginal Old City Hall, Toronto qarqoylu\nOld City Hall qarqoylunun oxşarı, Toronto\nE.Ə. 1-ci əsrin Ellin qarqoylu. Ay Xanum, Əfqanıstan\nSiena kilsəsinin qarqoylu\nParis Notr-Dam kilsəsinin qarqoylları\nTallin ratuşasının əjdaha başlı qarqoylu, Estoniya\nVaza kapellasının qarqoylu, Vavel kilsəsi\nPinakl üzərindəki üç qarqoyl, Vizbu, İsveç\nMeo kilsəsinin şir formalı qarqoylu\nVikianbarda Qarqoyl ilə əlaqəli mediafayllar var.\n↑ Alain Rey (dir.), Dictionnaire étymologique de la langue française, Paris, Le Robert, 2014, "Gargouilles"\n↑ Édouard Charton, Magasin pittoresque, p. 274, 1855.\n↑ 1 2 Eugène Viollet-le-Duc, , Paris, Bance et Morel, 1854–1868, "Gargouilles", t.VI, p.24–28. La section "Histoire des gargouilles"\n↑ 1 2 3 Michael Camille, , Paris, Editions du Patrimoine, 2001, " Gargouilles : fantômes du patrimoine et avenir des monuments médiévaux ", s.89\n↑ Pierre-Olivier Dittmar et Jean-Pierre Ravaux, " Significations et valeur d'usage des gargouilles : le cas de Notre-Dame de L'Épine ", Études Marnaises, 2006, t.CXXIII, On lira particulièrement les diagrammes s.45 və 61\n↑ Pierre-Olivier Dittmar et Jean-Pierre Ravaux, " Significations et valeur d'usage : le cas des gargouilles de Notre-Dame de L'Épine ", Études Marnaises, 2006, t. CCXXIII, s.59 və s..63.\n↑ Michael Camille, Images des marges. Aux limites de l'art médiéval, Paris, Gallimard, 1997, s.110–111.\n↑ Emile Mâle, L'art religieux du xiiie siècle, Paris, Armand Colin, 1958\n↑ Étienne de Bourbon (dir.), Tractatus de diversis materiis predicabilibus, Turnhout, Brepols, 2002\n↑ Pierre-Olivier Dittmar et Jean-Pierre Ravaux, " Significations et valeur d'usage des gargouilles : le cas de Notre-Dame de L'Épine ", Études marnaises, 2006, t. CCXXIII, s.42–44.\n↑ Pierre-Olivier Dittmar et Jean-Pierre Ravaux, " Significations et valeur d'usage : le cas des gargouilles de Notre-Dame de L'Épine ", Études marnaises, 2006, t.CCXXIII, s.46–50.\n↑ Vers une nouvelle iconologie médiévale\n↑ Michael Camille, Images des marges. Aux limites de l'art médiéval, Paris, Gallimard, 1997, p.112\n↑ Michael Camille, Images dans les marges. Aux limites de l'art médiéval, Paris, Gallimard, 1997, p.110\n↑ Victor Hugo, Odes et ballades. Essais et Poésies diverses, Paris, Ollendorf, 1912. p. La Bande Noire\n↑ Michael Camille, , Chicago, The Uniersity of Chicago Press, 2009, "Quasimodo's Grimace and the Crase for Gargoyles" s.72–82\nMənbə — "https://az.wikipedia.org/w/index.php?title=Qarqoyl&oldid=5907025"


“Suriya kürdlərinə silah göndərilməsi dayandırılmayacaq” – Pentaqon Trampı saya salmır – Yenicag.Az\nAna Səhifə Dünya “Suriya kürdlərinə silah göndərilməsi dayandırılmayacaq” – Pentaqon Trampı saya salmır\nYeni Çağ Media Qrupu – Noyabr 28, 2017 - 12:24\nTürkiyənin xahişinə baxmayaraq, Pentaqon Suriya kürdlərini silahlandırmaqda davam edəcək.\nYenicag.az Reuters agentliyinə istinadən xəbər verir ki, bu barədə Pentaqonun (Müdafiə Nazirliyi) rəsmi nümayəndəsi Robert Menninq məlumat verib. Beləliklə, ABŞ heç nəyə məhəl qoymadan terrorçu PKK-nın Suriya qolu olan PYD-nin silahla təchizatına ara vermir.\nMaraqlıdır ki, Türkiyənin xarici işlər naziri Mövlud Çavuşoğlu bir müddət əvvəl verdiyi açıqlamada ABŞ prezidenti Donald Trampın Türkiyə prezidenti Rəcəb Tayyib Ərdoğana Suriya kürdlərinin silahlandırılmasına son qoyulacağına dair vəd verdiyini bildirmişdi. Rəsmi Ankara ABŞ-ın kürdlərə qırıcı təyyarələr verməsini öz təhlükəsizliyi üçün ciddi təhdid hesab edir. Odur ki, sözügedən məsələ Türkiyə üçün həyati əhəmiyyət daşıyır.\nMenninq isə kürdlərin silahlandırılmasında əsas məqsədin İŞİD-in məhvinin sürətləndirilməsi olduğunu deyib:\n“Biz lap əvvəldən Türkiyəyə izah etdik ki, kürd birləşmələrinin silahlandırılması məhdud çərçivədə olacaq. Ancaq İŞİD-in məhv edilməsi məqsədi ilə kürdlərə göndərilən silahların həcmi tədricən artırıldı”.\nOnun sözlərinə görə, Pentaqonda kürdlərə hərbi dəstəyin dayandırılmasının mümkünlüyü hələ indi-indi nəzərdən keçirilir. Bu məsələ ilə bağlı yekun qərar İŞİD üzərində qələbə planına uyğun olaraq, Vaşinqtonda qəbul ediləcək.\nABŞ, işid, kürd, pentaqon, PYD, silah, Suriya, Türkiyə,


Oxu24.com Son xeberler Azerbaycan xeberleri Hər gün əncirli süd içməyin İNANILMAZ TƏSİRİ - MİNİLLİK MÖCÜZƏ » Oxu24.com\nMilli.Az xəbər verir ki, bu iki möcüzəvi qida birlikdə istifadə edildikdə daha böyük fayda verir. Kalsium baxımından zəngin olan süd və təbii antioksidant olan əncir birlikdə bir çox xəstəliyin öhdəsindən gəlir.\nİş və sosial həyat, sağlam olmayan qidaların qəbul edilməsi insan bədəninə mənfi təsir göstərir. Xroniki yorğunluq və ağrılar məhz bu zaman artmağa başlayar. Bu yorğunluqdan qurtulmaq istəyirsinizsə, səhər yeməyindən öncə bir fincan südün içinə 1 qaşıq bal və quru əncir qatıb için. Bu qarışıq həm də dərinin parlaq və qüsursuz olmasını təmin edər. (publika.az)\n09-fev, 2019 107


Azərbaycan idmançılarına silahlı hücum: 10 ölü\n23 İyun 2013 13:52\nAlpinistlərin baza düşərgəsinə silahlı hücum faciəyə səbəb oldu\nHimalay dağlarının Pakistan ərazisində yerləşən Nanqa Parbat zirvəsinə ekspedisiyada olan alpinistlərin baza düşərgəsinə silahlı hücum faciəyə səbəb olub.\nBakuinfo.Az-ın əldə etdiyi ilkin məlumata görə, dünən axşam saat 22:00-da naməlum silahlı dəstə alpinistlərin baza düşərgəsinə hücum edib. Tam dəqiqləşdirilməmiş məlumatda bildirilir ki, hücum nəticəsində 10 nəfər ölüb.\nAzərbaycan Alpinizm Federasiyasının prezidenti İsrafil Aşurlı Pakistandan telefon bağlantısında Bakuinfo.Az-ın əməkdaşına faktı təsdiqləyib:\n"Əsas qrup alpinistlər hücum zamanı 6100 metr hündürlükdə idilər. Həmin anda dağlarda olan Azərbaycan, Rusiya, Polşa, Türkiyə, İran, Gürcüstan və Latliyalı idmançılar xəsarət almayıb. Hal-hazırda baza düşərgəsi ərazisinə qoşun dəstələri gəlib. Bütün ekspedisiya qrupları hazırda eniş həyata keçirdirlər. Ekspedisiyanın dayandırılması haqqında qərar qəbul olunub".\nQeyd edək ki, 3 iyun 2013-cü ildə Azərbaycan tarixində ilk dəfə olaraq milli komanda ilə Himalay ekspedisiyasına start verilmişdi. Alpinizm üzrə Azərbaycan milli komandasının üzvləri Pakistana yola düşmüşdülər. Komandamızın məqsədi Nanqa Parbat zirvəsini(8125 m.) fəth etmək olub (Buna qədər idmançılarımız müxtəlif beynəlxalq ekspedisiyaların tərkibində altı dəfə Himalaya yürüşlər ediblər).\nMilli komandamıza Azərbaycan Alpinizm Federasiyasının prezidenti İsrafil Aşurlı, federasiyanın üzvləri İsmayıl Əsgərov və Rüfət Qocayev daxildir.\nKomandamız Diamerskoy divarı üzrə Kinşofer marşrutunu dəf etməyi planlaşdırmışdılar.\nEkspedisiya Heydər Əliyevin 90 illiyinə həsr olunub.\nParalel olaraq idmançılarımızla yanaşı, Ukrayna, Rusiya, Polşa, Gürcüstan komandaları da Nanqa Parbata ekspedisiya ediblər.


Bakıda turizm festivalı keçiriləcək | Report.az\nBakıda turizm festivalı keçiriləcək Festivalın keçirilməsində əsas məqsəd mədəniyyətlərarası dialoqun inkişafına töhfə verməkdən ibarətdir\n26 Sentyabr , 2017 12:51\nBakı. 26 sentyabr. REPORT.AZ/ 27 sentyabr - Ümumdünya Turizm Günü münasibətilə “İçərişəhər” Dövlət Tarix-Memarlıq Qoruğu İdarəsi tərəfindən Qız qalası meydanında “Beynəlxalq Turizm Günü” adlı festival keçiriləcək.\nİdarədən "Report"a verilən məlumata görə, festivalda 10-dan artıq ölkənin- (İndoneziya, Türkiyə, Hindistan, Özbəkistan, Meksika, İran, Macarıstan, Koreya, Yunanıstan, Polşa və s.) səfirliyi iştirak edəcək.\nÜmumdünya Turizm Təşkilatının Baş Qərargahı tərəfindən 1979-cu ildə təsis edilən Ümumdünya Turizm Günü artıq dünyanın 150-dən çox ölkəsində qeyd olunur. Azərbaycanda ilk dəfə 2001-ci ildən keçirilməyə başlayan bu gün ölkəmizdə turizm sektorunun sürətlə inkişaf etməsilə daha intensiv xarakter almağa başladı. “İçərişəhər” Dövlət Tarix-Memarlıq Qoruğu idarəsi də ənənəsinə sadiq qalaraq bu günü yüksək səviyyədə təşkil olunmuş çoxsaylı tədbir və maraqlı layihələrlə qeyd edir.\nTurizm sahəsində aparılan islahatlar, ölkəmizdə beynəlxalq səviyyəli tədbirlərin keçirilməsi, dünyanın müxtəlif yerlərində təşkil olunan sərgi və tədbirlər Azərbaycanın yüksək səviyyədə təbliği olmaqla yanaşı, zəngin mədəni-tarixi irsə, əlverişli təbii şəraitə malik olan ölkəmizdə turizm sektorunun sürətlə inkişaf etməsini təmin edir. “Azərbaycan 2020: gələcəyə baxış” adlı inkişaf konsepsiyasında ölkədə turizmin inkişafı üzrə müvafiq hədəf və məqsədlərin göstərilməsi dövlətimizin bu sahənin inkişafına qayğısının təzahürüdür.\n“İçərişəhər” Dövlət Tarix-Memarlıq Qoruğu İdarəsi Ümumdünya Turizm Günü münasibətilə turizm sahəsində çalışan hər kəsin bayramını təbrik edir, Bakı sakinlərini və şəhərimizin qonaqlarını “Beynəlxalq Turizm Günü” festivalında iştirak etməyə dəvət edir.


Tiflisdə vəkillər kollegiyalarının üzvlərinin iştirak etdiyi beynəlxalq konfrans başlayıb\nTiflisdə Gürcüstan, Azərbaycan, Polşa, Belarus, Rusiya, Ukrayna və digər ölkələrin vəkillər kollegiyalarının üzvlərinin iştirak etdiyi beynəlxalq konfrans keçirilir. Gürcüstan Azərbaycanlılarının Xəbər Agentliyinin (www.gaxa.ge) məlumatına görə, tədbir Avropa Şurası, Avropa Vəkilləri Assosiasiyası və BMT-nin İnkişaf Proqramının təşkilatçılığı ilə baş tutub. Bu gün davam edən beynəlxalq konfransda əsas məqsəd müxtəlif ölkələrin Vəkillər Assosiasiyaları arasında əlaqələri inkişaf etdirməklə yanaşı, insan hüquqlarının qorunması ilə bağlı vəkillik xidməti sahəsində təcrübə mübadiləsini genişləndirməkdir. Tədbirdə Gürcüstan Vəkillər Kollegiyasının sədri David Asatiani, Avropa Vəkilləri Assosiasiyasının sədri Mariya Slazak çıxış edib. O, Gürcüstanda həyata keçirilən hüquq islahatları, insan hüquqlarının müdafiəsi sahəsində görülən işlər və nəzərdə tutulmuş layihələr barədə ətraflı məlumat verib. Onun sözlərinə görə, Gürcüstanda vəkillərin yalnız 2 faizi hakim ola bilir. Bu istiqamətdə kollegiya tərəfindən vəkillərin peşəkarlığının daha da artırılması istiqamətində məqsədyönlü işlər həyata keçirilir. Konfrans panellərdə çıxışlarla davam edib. Tədbirdə Azərbaycanı təmsil edən Vəkillər Kollegiyasının sədri Anar Bağırov və kollegiyanın rəyasət heyətinin üzvü Fariz Məmmədov panellərdə çıxış edərək Azərbaycanda həyata keçirilən hüquq islahatları, insan hüquqlarının müdafiəsi, vəkillik institutunun inkişafı ilə bağlı görülən işlər barədə məlumat veriblər. Panellərdə müxtəlif mövzularda da aktual çıxışlar olub. Qeyd edək ki, tədbir iki gün davam edəcək. www.gaxa.ge


Atəşkəs 128 dəfə pozulub » Qadınla.Com - Qadınlar Birİncidir!\nAtəşkəs 128 dəfə pozulub\nTarix: 7-08-2014, 11:29\nŞərhlər: Baxılıb: 849\nCəbhənin müxtəlif istiqamətlərində sutka ərzində atəşkəs rejimi ümumilikdə 128 dəfə pozulub.\nQadınlar.Biz Müdafiə Nazirliyinin rəsmi internet səhifəsinə istinadən xəbər verir ki, erməni silahlı bölmələri dünən və bu gecə Ermənistan Respublikasının Berd rayonunun Ayqepar kəndində yerləşən mövqelərdən Tovuz rayonunun Əlibəyli kəndində yerləşən mövqelərimizi atəşə tutublar.\nAğdam rayonunun Yusifcanlı, Şıxlar, Sarıcalı, Kəngərli, Mərzili, Cəvahirli, Tərtər rayonunun Göyarx, Çaylı, Çiləbürt, Qızıl Oba, Füzuli rayonunun Aşağı Seyidəhmədli, Aşağı Əbdürrəhmanlı, Goranboy rayonunun Tapqaraqoyunlu, Xocavənd rayonunun Kuropatkino kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub.\nDüşmən cavab atəşi ilə susdurulub. loading... 100\nAtəşkəs rejimi 59 dəfə pozulub\nSutka ərzində atəşkəs 99 dəfə pozulub\nErmənistan ordusu cəbhə boyu mövqelərimizi atəşə tutub\nCəbhədə atəşkəs 130 dəfə pozulub


Kənd təsərrüfatı - BALAKƏN RAYON Icra Hakimiyyəti\nKənd təsərrüfatı sahəsində 2019-cu ildə görülmüş işlər və növbəti ildə bu sahədə qarşıya qoyulmuş vəzifələrə dair\n2019-cu ildə rayonun əsas sosial-iqtisadi göstəriciləri yüksəlmiş, ümumi məhsul buraxılışı 226,0 milyon manat təşkil etmiş, 2018-ci illə müqayisədə artım 1,2 faiz olmuşdur. 79,0 milyon manatlıq kənd təsərrüfatı məhsulu, 48,2 milyon manatlıq sənaye məhsulu istehsal edilmiş, 16,6 milyon manat dəyərində tikinti işləri görülmüşdür. 2018-ci illə müqayisədə kənd təsərrüfatı məhsulu istehsalı 8,2 faiz, ödənişli xidmətlərin həcmi 1,0 faiz, pərakəndə əmtəə dövriyyəsi 3,0 faiz artmış, ümumi məhsul buraxılışının rayon əhalisinin hər nəfərinə düşən həcmi 2283 manat olmuşdur. Kənd təsərrüfatında istehsal olunan məhsulun 53,0 faizi bitkiçilik, 47,0 faizi isə heyvandarlıq məhsullarının payına düşmüşdür. Rayonun sənaye müəssisələri tərəfindən istehsal olunan 20 milyon manatlıq quru meyvə və tərəvəz ixrac olunmuşdur.\n2019-cu ildə rayonda kənd təsərrüfatı məhsulları istehsalçılarına dövlət dəstəyinin göstərilməsi və bu sahədə müvafiq tədbirlərin həyata keçirilməsi kənd təsərrüfatının daha da inkişaf etdirilməsinə geniş şərait yaratmışdır. Baramaçılığın, tütünçülüyün və fındıqçılığın daha da inkişaf etdirilməsi istiqamətində ardıcıl işlər aparılmış, bələdiyyə, dövlət və xüsusi mülkiyyətdə olan torpaq sahələrinin səmərəli istifadə edilməsi üçün tədbirlər görülmüşdür. 2019-cu ilin məhsulu üçün 13685,7 ha sahədə payızlıq və yazlıq əkinlərin aparılması təmin olunmuş, taxıl biçini optimal müddətdə başa çatdırılmışdır. Sahələrdən 4715,5 ton məhsul istehsal edilmiş, hər hektardan məhsuldarlıq göstəricisi 28,2 sentner olmuşdur.\nRayonun kənd təsərrüfatının ənənəvi sahələrindən olan barama istehsalı sahəsində qarşıya qoyulmuş vəzifələrin yerinə yetirilməsi məqsədilə barama toxumu rayonda dirildilmiş, 1075 qutu ipəkqurdu kümçülərə paylanılmışdır. Nəzərdə tutulan 43,0 ton barama istehsalı proqnozuna qarşı 311 kümçü tərəfindən 44,1 ton barama istehsal olunmuş, proqnoza 102,6% əməl edilmişdir.\nÖtən il 450 ha sahədə tütün əkilməklə 512.3 ton quru tütün istehsal edilmişdir. Emal müəssisələri olan “Azərtütün ASK” MMC-yə 1766,3 ton yaş Virciniya növ, “Azəri” Korporasiyasına 846 ton yaş və 110,4 ton quru, “ İlham-M” MMC-yə isə 22 ton quru tütün təhvil verilmişdir. 2018-ci ilə nisbətən əkin sahələri azaldılmaqla daha məhsuldar torpaqlar seçilmiş, nəticə etibarı ilə keyfiyyətli tütün istehsalı artmışdır. Balakən tütün istehsalı və emalı məntəqəsinin fəaliyyətinin təhlili göstərir ki, müəssisədə 2018-ci ildə emal olunan tütünün cəmi 40.8 faizi I növ olmuşdursa, 2019-cu ildə bu rəqəm 60.1 faiz təşkil etmişdir.\nCari təsərrüfat ilində 450 ha sahədə tütün əkini proqnozlaşdırılmışdır ki, bununda 242 hektarını “Azərtütün ASK” MMC ilə, 167.5 hektarını “Azəri” Korporasiyası ilə, 40.5 hektarını isə “ İlham-M” MMC ilə müqavilə bağlanaraq əkini təmin olunacaqdır.\nRayon üzrə quru şəkildə ən çox tütün Qazbinə kənd sakini Dadayeva Ayparə Şaban qızı (74,1 ton), Talalar kənd sakini Cumayev İmran Ələkbər oğlu (33,0 ton) və Püştətala kənd sakini Bayramova Şamsu Müzaməddin qızı (21,0 ton) tərəfindən istehsal edilmişdir.\n2019-cu ildə 772,0 hektar sahədə fındıq bağları salınmaqla yeni salınan bağların sahəsi 5050,0 hektara, rayon üzrə fındıq bağlarının ümumi sahəsi 10716,1 hektara çatdırılmışdır.\nRayonda bitkiçiliyin digər sahələrinin-qarğıdalıçılığın, tərəvəzçiliyin, kartofçuluğun, bostançılığın inkişaf etdirilməsi məqsədilə istehsalçıların toxuma, mineral gübrələrə, pestisidlərə, texniki vasitələrə olan tələbatının ödənilməsi təşkil edilmiş, məhsuldarlığın artırılması üçün tədbirlər görülmüş, il ərzində 44173,5 ton qarğıdalı, 28845 ton tərəvəz, 5596 ton kartof, 3628 ton bostan, 415 ton lobya və.s məhsullar istehsal edilmişdir.\nTaxılçılıq sahəsində fermerlər tərəfindən cari ilin məhsulu üçün 1499,1 ha sahədə taxıl səpilmiş, onun 547 hektarını arpa, 896,1 hektarını buğda, 56 hektarını isə xəsil təşkil etmişdir.\nRayonda bitkiçiliklə yanaşı heyvandarlığın inkişaf etdirilməsi də diqqət mərkəzində saxlanılmışdır. 1 yanvar 2020-ci il tarixinə iribuynuzlu mal-qaranın sayı 36939 baş, xırdabuynuzlu malın sayı 36999 baş olmuşdur. Ət istehsalı ötən ilin müvafiq dövrü ilə müqayisədə eyni qalmış, süd istehsalı 0,4 faiz, yumurta istehsalı 6,6 faiz, yun istehsalı 10,4 faiz, bal istehsalı isə 27,7 faiz artmışdır.\nHeyvandarlığın inkişaf etdirilməsinə, mal-qaranın cins tərkibinin yaxşılaşdırılmasına, xaricdən idxal olunan cins malların güzəştlə satılmasına diqqət artırılmışdır.\nAzərbaycan Respublikası Prezidentinin imzaladığı müvafiq Sərəncamlara əsasən təsərrüfarçılar tərəfindən emal müəssisələrinə təhvil verilmiş tütün məhsuluna, süni mayalanma yolu ilə alınmış hər baş buzova, fiziki şəxslərə saxladıqları arı ailəsinə (pətəyə) və barama istehsalına görə subsidiyaların hesablanılması və təsərrüfatçıların cari hesablarına köçürülməsi təmin edilmişdir.\nÖtən dövr ərzində rayon üzrə bitkiçilik və heyvandarlıq məhsullarının istehsalçılarına pul ifadəsində göstərilən dövlət dəstəyi ümumilikdə 939,2 min manat olmuşdur ki, bu da 2018-ci ildə göstərilən yardımdan 320,1 min manat çoxdur.\nKənd təsərrüfatında yeni subsidiya mexanizminin tətbiqi ilə əlaqədar fermerlərin qeydiyyata alınması və payızlıq əkinlərə görə bəyannamələrin təqdim edilməsi təşkil edilmiş və 8409 nəfər təsərrüfatçı qeydiyyatdan keçirilmişdir.\nMal-qaraya baytarlıq xidmətlərinin göstərilməsinə nəzarət artırılmış, xəstəliklərə qarşı mübarizə məqsədi ilə profilaktiki və müalicə tədbirləri həyata keçirilmiş, epizootik vəziyyət sabit qalmışdır. Rayonda torpaq analizlərinin aparılması istiqamətində işlər davam etdirilmiş, 834 hektar sahədən 140 torpaq nümunəsi götürülmüş və torpaq sahibləri alınmış nəticələr barədə məlumatlandırılmışdır.\nRayonda meyvəçiliyin inkişafını stimullaşdırmaq, rəqabət qabiliyyətli və ixrac yönümlü yerli məhsulların xarici bazarlarda satışını təşviq etmək, xurma və ondan hazırlanan məhsulları nümayiş etdirmək üçün 27 oktyabr 2019-cu ildə üçüncü “Xurma” festivalı keçirilmişdir. Qeyd olunmalıdır ki, festival milli adət-ənənələrimizin təbliği ilə yanaşı rayonda istehsal olunan digər kənd təsərrüfatı məhsullarının istehsalının stimullaşdırılmasında önəmli rol oynayır.\nRayonun Qazbinə kənd sakini Dadayeva Ayparə Şaban qızı kənd təsərrüfatının inkişafında xidmətləri olan təsərrüfatçı kimi ölkə Prezidenti cənab İlham Əliyevin 25 dekabr 2019-cu il tarixli Sərəncamına əsasən 3-cü dərəcəli “Əmək” ordeni ilə təltif olunmuşdur.\nRayonun iqtisadiyyatında əsas yer tutan kənd təsərrüfatı sahəsində uğurlarımız diqqət cəlb edəndir. Baramaçılıq sahəsində sıfır tondan son üç ildə barama istehsalının 44.1 tona qalxması, tütünçülük sahəsində sıfır hektardan son üç ildə 500-550 hektaradək tütün əkini aparmaq kənd təsərrüfatı tarixinin Balakəndə yenidən canlanmasından bəhs edir. Aqrar siyasətin artan tendensiya ilə inkişafını təmin etmək üçün mütəmadi torpaq mülkiyyətçiləri ilə görüşlər keçirilməli, onların problem və təklifləri dinlənilməlidir.


Aprel doyusleri: Veten muharibesindeki zeferin temeli – TEHLİL/color] - Azadliq Xeber\nAprel doyusleri: Veten muharibesindeki zeferin temeli – TEHLİL/color]\nAprel döyüşləri: Vətən müharibəsindəki zəfərin təməli - TƏHLİL/color]\nAprelin 5-də saat 12.00-dan etibarən Azərbaycan və Ermənistan qoşunlarının təmas xəttində tərəflərin razılığı ilə əməliyyatlar dayandırıldı. Razılaşma Moskvada Azərbaycan və Ermənistan silahlı qüvvələrinin Baş Qərargah rəisləri arasında əldə edildi. Azərbaycan Ordusunun Silahlı Qüvvələrinin bölmələri azad edilmiş torpaqlarda möhkəmləndirmə işlərini həyata keçirdi.\nAprel döyüşləri Ermənistan-Azərbaycan münaqişəsi ilə bağlılığı olan bir neçə məqamı üzə çıxartdı. Əslində, Ermənistan anladı ki, status-kvo dəyişib və tezliklə Azərbaycan öz ərazi bütövlüyünü bərpa edəcək. Burada bir məqama xüsusilə diqqət çəkmək gərəkir. Rusiyanın Siyasi Tədqiqatlar İnstitutunun direktoru Sergey Markov həmin vaxt bəyanatla çıxış edərək bildirdi ki, Ermənistan yaxın müddətdə Dağlıq Qarabağ ətrafındakı 5 rayonu boşaldacaq. Bu, Kremlin yeni status-kvo ilə bağlı anonsu kimi dəyərləndirilə bilərdi. Sergey Markovun hansı səviyyədə siyasi ekspert olduğuna diqqət yetirsək, onun bu bəyanatı elə-belə səsləndirmədiyini anlamaq mümkündür. Bu bəyanatla həm Azərbaycan, həm də Ermənistana mesaj ötürülürdü ki, Dağlıq Qarabağ ətrafındakı 5 rayonun boşaldılması sürətləndirilə bilər. Bakı mesajın mahiyyətini anladı, diplomatik müstəvidə ciddi fəaliyyətə başlayaraq, beynəlxalq layihələrdəki iştirakını gücləndirməklə yanaşı, İran və Rusiya ilə münasibətlərini normallaşdırmağa nail oldu. 44 günlük savaşa və tam Qələbəyə hazırlaşan rəsmi Bakının ən böyük uğurlarından biri 2019-cu ilin oktyabr ayında Qoşulmama Hərəkatına sədr seçilməsi oldu. Bununla da Bakı çoxsaylı ölkələrin dəstəyini qazandı. Aprel döyüşlərindən 44 günlük savaşa qədər olan müddətdə Azərbaycan Türkiyə və Pakistanla daha sıx əməkdaşlığa nail olmaqla yanaşı, dünyanın güc mərkəzləri kimi qəbul edilən təşkilat və ölkələrlə sıx əməkdaşlığa başladı. 44 günlük savaşın təməli belə qoyuldu. Əslində, rəsmi Bakı baş verənləri düzgün təhlil edə bildi və ictimai rəyi daha böyük qələbəyə hazırladı. Bu baxımdan, Prezident İlham Əliyevin “Mən bilirəm, nəyi nə vaxt və necə həyata keçirtmək lazımdır” bəyanatı praqmatik və çevik siyasətin açıqlanması idi.\nBurada diqqət yetirməli digər məqam odur ki, Aprel döyüşlərindən sonra Azərbaycanın siyasi elitası Laçın dəhlizinin beynəlxalq sülhməramlı qüvvələrin nəzarətinə verilməsinin əvəzində Azərbaycanla onun bir hissəsi olan Naxçıvanı birləşdirən Mehri dəhlizinin də açılması vacibliyini gündəmə gətirdi. Ermənistan Laçın dəhlizi vasitəsilə Qarabağla daimi əlaqənin olmasını tələb edirdi və ATƏT-in Minsk Qrupunun həmsədrləri ilə aparılan danışıqlar zamanı məhz bu mövzunu qabardırdı. Rəsmi Bakı isə Laçın dəhlizinin əvəzində Mehri dəhlizinin açılması tələbini irəli sürmək hüququnun olduğunu nümayiş etdirdi.\nAzərbaycan tam qələbəyə doğru irəliləyirdi və öncə bütün diplomatik cəbhələrdə uğur qazanmaq niyyətində idi.\nBakı buna nail oldu və 4 günlük savaşdakı uğurlarından və diplomatik üstünlüklərindən 44 günlük müharibədə qələbə qazanmaq üçün ustalıqla yararlandı.\nErmənistan əslində anlayırdı ki, rəsmi Bakının Aprel döyüşlərini təkrar edəcəyi ilə bağlı dedikləri sıradan mesaj deyil və Azərbaycan istəyində israrlıdır.\nErmənistan Prezidenti Serj Sərkisyan 2016-cı il aprelin 19-da Xankəndinə gəlmiş, separatçı rejimə dəstək verdiyini nümayiş etdirmişdi. Lakin Aprel döyüşlərindən sonra təşviş içində olan Dağlıq Qarabağın erməni əhalisi anlaya bilmədi ki, rəsmi İrəvan onu qurban verməyə hazırlaşır. Bununla belə, ermənilər Dağlıq Qarabağı tərk etməyə başlamışdılar. Çox adam anlayırdı ki, Aprel döyüşləri bərpa edilərsə, bu dəfə Azərbaycan tam qələbəyə qədər gedəcək. Bunun üçün rəsmi Bakıda siyasi iradə, beynəlxalq hüququn dəstəyi (BMT TŞ-nin və digər təşkilatların qəbul etdiyi sənədlər) və hərbi potensial mövcuddur.\nNövbəti mərhələdə Ermənistanda vəziyyət dəyişdi və hakim elita devrildi. Erməni ictimaiyyəti Aprel məğlubiyyətini Serj Sarkisyana bağışlamadı. Bunda S. Sarkisyanın və ondan əvvəl hakimiyyətdə olmuş Robert Koçaryanın ölkədə korrupsiya rejimi yaratmasının, insanların hüquqlarının ayaq altına atılmasının, dövləti yarımcan hala salınmasının da mühüm rolu vardı.\nKüçədən hakimiyyətə gələn Nikol Paşinyan isə bütün bəyanatları və addımları ilə sülh prosesinə zərbə vurdu və artıq hamıya bəlli oldu ki, İrəvan savaşın əsas ilhamvericisidir. 27 sentyabr 2020-ci ildə hücuma keçən Ermənistan yeni ərazilər işğal etməyə çalışdı və 44 gün davam edən savaşın əsasını qoydu. Bakı əks-hücum əməliyyatı başlamaq məcburiyyətində qaldı və 44 gün ərzində Ermənistan ordusu tamamilə darmadağın edildi. İrəvan gözlədiyi beynəlxalq dəstəyi də ala bilmədi. Çünki Bakı Aprel döyüşlərindən keçən müddət ərzində diplomatik cəbhədə də İrəvanı dalana dirəmişdi. Beləliklə, Ermənistan məcbur olaraq, kapitulyasiya aktına imza ataraq, təslim olduğunu bəyan etdi.\nBurada bir məqama da diqqət çəkmək lazım gəlir. 2016-cı ilin aprel ayında Azərbaycan Ordusunun həyata keçirdiyi uğurlu əks-hücum əməliyyatından sonra Cəbrayıl rayonunun Cocuq Mərcanlı kəndində aparılan quruculuq işləri çərçivəsində Prezident İlham Əliyevin tapşırığına əsasən Şuşa məscidinin bənzəri olan məscid tikildi. Burada iki mesaj var idi. Birincisi, Azərbaycan İslam dünyasının bir parçası olması, öz tarixi keçmişinə sadiq qalmasını nümayiş etdirdi. İkinci mesaj olaraq isə Şuşa məscidinin bənzərinin inşası həm də o anlama gəlirdi ki, gün gələcək Azərbaycan əsgəri Şuşanı da işğaldan azad edəcək, Şuşadakı həmin məscid də bərpa ediləcək. Belə də oldu…


Ronaldo zirvədə - “Top-5” ölkələrində\nAvropanın “Top-5” ölkələrinin çempionatında 2020-ci ildə ən çox qol vuran futbolçuların adları açıqlanıb.\nApasport.az saytının məlumatına görə, “Yuventus”un hücumçusu Kriştianu Ronaldo siyahıya liderlik edir.\nA seriyasının VI turunda “Speziya” ilə görüşdə (4:1) dubl edən portuqaliyalı superulduz 22-ci oyununda qol sayını 26-ya yüksəldərək birinci pilləni ələ keçirib. Onu Bundesliqada meydana çıxdığı 19 görüşdə 25 dəfə rəqib qapılarına yol tapan “Bavariya”nın “silah”ı Robert Levandovski izləyir.\nSiyahıda növbəti yerləri müvafiq olaraq Çiro İmmobile (“Latsio” – 22 qol), Françesko Kaputo (“Sassuolo” - 18), Erlinq Haaland (“Borussiya” Dortmund – 18), Məhəmməd Salah (“Liverpul” – 17) və Zlatan İbrahimoviç (“Milan” – 17) tuturlar.


Penitensiar xidmet emekdaşlarına xüsusi rütbeler verildi - Azadliq Xeber\nPenitensiar xidmet emekdaşlarına xüsusi rütbeler verildi\n27.05.2015 / 14:43 xeber –\nRespublika günü münasibətilə Ədliyyə Nazirliyi Penitensiar xidmətinin Baş idarəsində şəxsi heyətin xüsusi toplantısı keçirilib. Xidmətin İctimaiyyətlə əlaqələr şöbəsindən Lent.az-a verilən məlumata görə, Ədliyyə Nazirinin müavini, Penitensiar xidmətin rəisi, ədliyyə general-leytenantı Mədət Quliyev toplantını açaraq Azərbaycan Xalq Cümhuriyyətinin yarandığı tarixi dövrə nəzər salıb. O, müstəqil Azərbaycan Respublikasının məhz bu Cümhuriyyətin varisi olduğunu vurğulayaraq Şərqdə ilk demokratik dövlət olan Azərbaycan Xalq Cümhuriyyətinin yaranmasının xalqımızın milli azadlığa, müstəqilliyə və demokratiyaya olan istək və arzularının məntiqi nəticəsi olduğunu bildirib. Cəmi 23 ay yaşamış bu cümhuriyyətin xalqımızın tarixində böyük iz qoyan işlər gördüyü, Azərbaycanın gələcək müstəqilliyi üçün təməl yaratdığı diqqətə çatdırılıb.\nTədbirdə XX əsrin sonunda yenidən öz müstəqilliyini əldə edən Azərbaycan dövlətçiliyinin bilavasitə Heydər Əliyevin tarixi xidmətləri sayəsində möhkəmlənərək qorunub saxlanılması və bu gün prezident İlham Əliyevin rəhbərliyi ilə yeni inkişaf mərhələsinə qədəm qoyması xüsusi ilə qeyd edilib.\nTədbirdə “28 May – Respublika Günü” münasibətilə 107 nəfər xidmət əməkdaşının mükafatlandırılması və 105 nəfərə növbəti xüsusi hərbi rütbələrin verilməsi barədə Ədliyyə Nazirinin müavini, Penitensiar xidmətin rəisi, ədliyyə general-leytenantı Mədət Quliyev tərəfindən imzalanmış əmr diqqətə çatdırılıb.


Prezident Şurasından tapşırıq verildi: "Paytaxta hücum edən feldmarşal həbs edilsin"\n09 April 2019 - 19:29\nPrezident Şurasından tapşırıq verildi:"Paytaxta hücum edən feldmarşal həbs edilsin"\nLiviyanın prezident şurası (prezident funksiyasını icra edən orqan) hərbi prokurorluğa feldmarşal Xəlifə Haftar və onun Tripoliyə hücumda iştirak edən müttəfiqlərinin həbsinə order verməyi tapşırıb.\nMilli Həmrəylik Hökumətinin başçısı Faiz Saracın rəhbərlik etdiyi prezident şurası Tripoliyə hücumla əlaqəli olan şəxslərin hamısının həbsi üçün order hazırlamaq barədə göstəriş verib.\nBir qədər əvvəl Sarac Liviya Milli Ordusunun hərbçilərinin və onların komandanı Xəlifə Haftarın Liviya və beynəlxalq məhkəmələr qarşısında cavab verəcəyini bildirib.\nXatırladaq ki, aprelin 4-də Liviya Milli Ordusunun komandanı Xəlifə Haftar ölkənin əsas şəhərinə hücumun başladığını elan edib. Paytaxta nəzarət edən Milli Həmrəylik Hökumətinin rəhbəri Faiz Saracın əmri ilə ona tabe olan bütün hərbi birləşmələri tam döyüş hazırlığı səviyyəsinə gətirilib.\nAprelin 6-da paytaxtın 10 kilometrliyinə gəlib çıxan Haftarın qoşunu Tripoli beynəlxalq aeroportuna nəzarəti ələ keçirib. Aprelin 8-dək 2,2 mindən çox sakin şəhərdən qaçıb, paytaxt ətrafında gedən döyüşlərdə həlak olanların sayı isə 32 nəfərə çatıb. Həmin gün Sky News Arabia telekanalı Milli Ordu hissələrinin aeroportu tərk etdiyi, strateji obyektin Milli Həmrəylik Hökumətinə loyal qrupıaşmaların nəzarətinə keçdiyi barədə məlumat yayıb.\n2011-ci ildə Müəmmar Qəddafinin öldürülməsindən sonra Liviya gərgin siyasi böhran dövrünü yaşayır. Ölkədə ikihakimiyyətlilik hökm sürür: şərqdə – Tobruk şəhərində seçkilərdə qələbə qazanan parlament, qərbdə – paytaxt Tripolidə isə BMT və Avropa İttifaqının dəstəyi ilə qurulan Milli Həmrəylik Hökuməti fəaliyyət göstərir/Azərtac.


UEFA\tDərc olundu: 02.08.2021 Çap\nAvropa Liqasının üçüncü təsnifat mərhələsində Finlandiyanın HJK klubu ilə qarşılaşacaq “Neftçi” rəqibini mübarizədən kənarlaşdıracağı təqdirdə, növbəti mərhələdə Türkiyənin “Fənərbağça” klubu ilə üz-üzə gələcək. Təmsilçimiz ilk oyununu səfərdə keçirəcək. "Neftçi" HJK ilə mübarizədən məğlub ayrılacağı halda, çıxışını Avropa Konfrans Liqasında davam etdirəcək. Avropa Konfrans Liqasının pley-off mərhələsində isə “Makkabi” (Hayfa, İsrail) – "HB Torşavn" (Farer adaları) cütünün qalibi ilə qarşılaşacaq. İlk oyun Bakıda keçiriləcək.\nUEFA Konfrans Liqasının üçüncü təsnifat mərhələsində Kiprin AEL klubu ilə üz-üzə gələcək “Qarabağ” isə növbəti mərhələyə vəsiqə qazanacağı təqdirdə, "Breydablik" (İslandiya) - "Aberdin" (Şotlandiya) cütünün qalibi ilə qarşılaşacaq. “Qarabağ” ilk oyununu Bakıda keçirəcək. Qeyd edək ki, hər iki turnirin pley-off mərhələsinin oyunları 19-26 avqust tarixlərində keçiriləcək.


Millət vəkilindən əlillərin hüquqları ilə bağlı yeni təkliflər - Video - Azinforum.az İnformasiya Portalı\nAna səhifə / Sosial / Millət vəkilindən əlillərin hüquqları ilə bağlı yeni təkliflər – Video\nMillət vəkilindən əlillərin hüquqları ilə bağlı yeni təkliflər – Video\nMillət vəkili Q.Paşayeva Milli Məclisdə əlillərin hüquqları və sosial reklamlarla bağlı təkliflərlə çıxış edib.\nMillət vəkili Qənirə Paşayeva bu gün Milli Məclisdə “Əlilliyi olan şəxslərin hüquqları haqqında” yeni qanun layihəsinin ikinci oxunuşda müzakirələri zamanı əlillərin problemlərindən danışıb və müvafiq qurumları təcili addımlar atmağa çağırıb: “Əmək qabiliyyətli əlillərin işlə təmin olunması çox vacib məsələdir. Buna onların çox böyük ehtiyacı var. Məşğulluq haqqında qanunda hər bir qurumda əlillərin işləməsi üçün kvota müəyyənləşib, amma demək olar ki qurumların əksəriyyəti bu məsələyə riayət etmirlər. Ona görə də əlillər işlə bağlı ciddi problemlə üzləşirlər və dəstək gözləyirlər. Əlillər üçün nəzərdə tutulan kvotalara müəssisələrin əməl etməsi istiqmətində ciddi dönüş yaratmaq üçün ciddi işlər görülməlidir”.\nMillət vəkili yeni qanun layihəsində əlillərin əmək hüquqları məsələsinə ciddi önəm verilməli və bu istiqamətdə qanunların həyata keçirilməsi mexanizmlərinin gücləndirilməli olduğunu qeyd edib:\n“Eyni zamanda nəqliyyat vasitələrində metrodan, avtobuslardan və digər nəqliyyatlardan əlillərin istifadə edə bilmək imkanları çox pis vəziyyətdədir və onların nəqliyyatdan istifadə edə bilmək hüquqları ilə bağlı ciddi işlər görülməlidir. Eyni zamanlarda yol infrastrukturunda, rəsmi qurumlarda, binalarda əlillərin hərəkət edə bilməsi üçün imkanlar genişlənməlidir və ciddi problemlər aradan qaldırılmalıdır. Qarabağ müharibəsi əlillərinin hüquqlarının müdafiəsi ilə də bağlı yeni qanunda daha geniş məsələlər öz həllini tapmalıdır və ümid edirəm ki, müzakirələr və qəbul edilən sənəd əlillərin hüquqlarının daha çox müdafiəsinə xidmət edəcək. Çünki buna ciddi ehtiyac var”, – deyə Q. Paşayeva qeyd edib. Millət vəkili Q. Paşayeva “İstehlakçıların hüquqlarının müdafiəsi haqqında” Qanuna dəyişikliklər edilməsi barədə layihə haqqında reklamlarla bağlı qanunvericilikdə edilən dəyişikliklərin müzakirəsi zamanı da çıxış edib, müxtəlif təklif və iradlarını səsləndirib.\nMillət vəkili Qənirə Paşayeva sosial reklamlarla bağlı məsələyə xüsusi diqqət ayırıb. O bildirib ki, sosial reklamların televiziyalarda qanunvericilikdə öz əksini tapdığı şəkildə yayımlanması vacibdir:\n“Səhiyyə, təhsil, yol-nəqliyyat təhlükəsizliyi, ailə mövzularında sosial reklamların və roliklərin əhalinin diqqətini həmin məsələyə yönəltməkdə, maaarifləndirmədə xüsusi bir yeri var. Amma biz onları nadir görürük təəssüf ki… Millət vəkili sosial reklamlarla bağlı məsələyə xüsusi diqqət ayıraraq bildirib ki, sosial reklamların tez-tez yayımlanması məsələsi çox vacibdir. Əhalinin maarifləndirilməsində sosial reklamların böyük əhəmiyyətindən danışan millət vəkili Qənirə Paşayeva televiziyalar sosial reklamları tez-tez yayımlayarsa, bu, əhali arasında çox ciddi məsələlərlə bağlı təbliğat-təşviqat işlərinin, maarifləndirmənin daha geniş yayılmasına ciddi təkan verə bilər. Bəzi ölkələrin sosial reklamlarla bağlı təcrübəsini misal gətirən millət vəkili Qənirə Paşayeva Azərbaycanda da sosial reklamlar bağlı məsələnin ciddi şəkildə öz həllini tapmasının vacibliyini vurğulayıb. Sosial reklamlar və əhalinin daha geniş maarifləndirilməsi üsullarına toxunan Q.Paşayeva KİV-i də bu məsələyə daha geniş önəm və yer verməyə çağırıb. “Əhalinin tibbi maarifləndirilməsinin, ailə ddəyərlərinin, təhsilin ciddi şəkildə təbliği bu günümüz və gələcəyimiz üçün ən önəmli məsələlərdən biridir və onlarla bağlı sosial reklamların sayı artmalıdır və tez-tez yayımlanmalıdır”.\nMillət vəkili Qənirə Paşayeva bəzi xarici və yerli ölkə həkimlərin, bəzi tibb müəsisələrinin doğru olmayan reklamı zamanı əhalinin aldadıldığına da diqqət çəkib. ”Elə xəstəliklər var ki, onların müalicəsi asan deyil və həkim hələ xəstəni görmədən reklam edərək insanlara filan-filan xəstəliklərdən qısa zamanda tam xilas olmaq istəyirsənsə filankəs həkimə, filan klinikaya müraciət et kimi reklamlardan sonra, xəstələr qısa zamanda o xəstəlikdən xilas ola bilməyəndə ciddi narazılıq və inamsızlıq başlayır. Dünyanın inkişaf edən ölkələrində həkimlərin və klinikaların bu formada reklam olunmasına icazə verməzlər bu cür reklamlar insanları doğru bilgiləndirəcək şəkildə qurulmalıdır. Bizdə də bu məhz bu cür tənzimlənməlidir. Biz onların reklam olunmaq istəyinə qarşı deyilik, amma reklam doğru şəkildə qurulmalıdır ki, vətəndaşlarımız yanılmasınlar və onların mənafeyi qorunsun. Millət vəkili dərmanlarla bağlı reklam məsələsinə də ciddi diqqət verilməli olduğunu deyib və bu sahədə olan bugünkü vəziyyətin düzəlməsi üçün təkliflərlə çıxış edib.\nÖncəki Azərbaycanın qadın güləşçisi Avropa çempionatında bürünc medal qazanıb\nNövbəti Telman İsmayılov Moskvadakı daha bir iri ticarət mərkəzini itirdi – FOTO


3. Hədəf müəyyənləşdirmək | Müvəffəqiyyətə gedən yol | Kayzen\nQoca yemir-içmir, böyük çətinliklərə qatlanaraq pul yığır və ev alır. Evi aldığı ilk gün "Evim, sən mənim illərdir çəkdiyim zəhmətin bəhrəsisən. Ömür boyu sənin üçün işləmiş, həyatımı tükətmişəm. Ona görə səndən bir xahişim var. Heç olmasa yıxılmazdan əvvəl məni xəbərdar et ki, ehtiyatımı görə bilim", - deyə səslənir. Evdən isə heç səs çıxmır, qoca da bunu razılaşmanın ifadəsi olaraq anlayır. Bu anlaşmanın üstündən bir il keçir. Bir gün pəncərə tərəfdəki divar çatlayır, qoca mala ilə ora sement vurur. Sonra qapı tərəfdəki divar çatlayır, qoca oraya da sement vurur. Bir müddət sonra başqa bir yer, qoca oranı da təmir edir.\nBu minvalla illər keçir. Bir gün qoca işdən qayıdarkən evinin dağıldığını görür. Gördüyü mənzərə qarşısında çox üzülür və evin xarabalığına "Ay evim, axı demişdim sənə, yıxılmamışdan əvvəl mənə xəbər verərsən", - deyə səslənir. Elə bu zaman xarabalıqdan bir səs yüksəlir: "Nə edim, ay qoca. Nə vaxt ağzımı açdım ki, səni xəbərdar edim, sən də bir mala sementlə ağzımı qapadın. Nəticədə də belə oldu."\nHəyatımız da eyni bu hekayəyə bənzəyir. Bir gün ağaran saçlarımız, başqa bir gün xəstəliklərimiz bunun bir gün bitəcəyindən xəbər verir. Çatlaqları sementləmə misalı saçlarımıza rəng vurmamız, nə də xəstəliklərdən qurtulma naminə dərman qəbul etməmiz, bu prosesi durdurmayacaq. Və olan olacaq. Bir kərə yaşanılacaq həyat, nəhayət bir gün bitəcək.\nŞairin "Həyat sən nə şirinsən, kim səndən doydu getdi?", - deyə vəsf etdiyi bu həyat, madəm bizə bir dəfə veriləcək, o zaman onu ən gözəl şəkildə yaşamalıyıq. Hər anını belə qiymətləndirməli və yaşlanarkən onu "kaşki"lərə bürünmüş bir keçmiş olmaqdan qurtarmalıyıq.\nMaksim Qorkiyə görə "Həyatın nə olduğunu onun gözəlliyində axtarmaq və onu daha gözəl hədəflərə yönləndirmək lazımdır".\nHəyatda konkret yolumuzu və dəqiq hədəfimizi müəyyən etmək çox önəmli məsələ olduğu kimi, düşünülmədən atılmış hər bir hərəkətin də fiaskolarla nəticələnməsi labüddür.\nHəyat böyük okean kimidir. Hara gedəcəyimizi bilməsək heç bir ruzigar bizə kömək edə bilməz... Və nəhəng su kütləsinin ortasında tək-tənha qalarıq. O zaman fırtınalara qurban getməmiz, Bermud üçbucağına rast gələrək əbədiyyən bilinməzlik aləminə yelkən açmamız möhtəməl olar. Yollar çox və qarışıq, rotası təyin olunmamış səyahətlərin qorxunc sonu isə qaçınılmazdır. Dolayısıyla, düşüncə platformasında hədəf və məqsəd daima ilk yeri tutmalıdır. Əks təqdirdə, çoxluğa gedilmiş və xaosa düçar olunmuş olar.\nHədəf müvəffəqiyyətə gedəcək yolun ən önəmli addımıdır. Minlərlə yolun arasından biri seçiləcək və əmin addımlarla irəli doğru gediləcək. Çəkinməyin! Düşünün və hədəfinizi müəyyən edin.\nYoxsa universitetə qəbul olmaq istəmirsinizmi? Yaxşı ailə başçısı olmağı düşünmədinizmi? Tərbiyəli övlad böyütmək arzusunda deyilsinizmi? Sahənizdə ən yaxşı mütəxəssis olmağı xəyal etmirsinizmi? Zəngin olmaq yuxularınızı qaçırmadımı?\nİllər sonra miskin, aciz və əlibaxımlı olsanız, bu öz səhvinizin zərərli meyvəsi olacaq. Gələcək sıxıntılardan qurtulma naminə hədəfinizi bu gündən müəyyən edin. İtiriləcək günümüz yoxdur. Çünki biz hər insanın bir gündə iki günü olduğuna inanırıq. Biri hər kəsin özünə aid günü, digəri isə gələcək nəsillərə aid günü. İki qat məsuliyyət... Elə isə, vaxt keçirməyə lüzum yoxdur. Düşünün, daşının və hədəfinizi seçin. Siz hara gedəcəyinizi bilsəniz, yol vermək üçün bütün dünya bir yana çəkiləcək.\nBöyük hədəflər seçin.\nNədənsə çox vaxt iç aləmimizdə saxladığımız, xəyalları ilə bütünləşdiyimiz hədəfləri söyləməkdən çəkinirik. Bəzənsə onların utopik çərçivədən çıxmayacağını fikirləşib birdəfəlik unutmaq üzrə qərar qılırıq. Halbuki, böyük nəticəyə gedən yolun ilk addımı böyük hədəfdir. Bacara bildiyiniz qədər böyük düşünəcəksiniz. Fransız siyasətçi Roques Montqayllard "Aşağıdan baxıldığında çox yüksəkdə görülən dağların zirvəsinə çıxdığımız zaman onların bir təpədən fərqli olmadığını anlayırıq", - deyir. Demək ki, hədəfiniz sərhəd tanımayacaq, yerlə çarpışıb, göylə əlləşəcəksiniz. Tam hədəfiniz reallaşarsa belə, çatdığınız məqam hədəfiniz nisbətdə böyük olacaq. Məhz buna görə Konfutsi əsrlər əvvəldən eyni şəkildə səslənir: "Əgər ağaca çıxmaq istəyirsinizsə, ulduzları hədəf alın."\nBöyük düşünün! Hədəf Himalay olunca, Elbrus təpə kimi olacaq. Ayaqlarınızın altına alın böyük işlər görməkdən çəkinmə duyğusunu. Yüksəklərə dikin gözünüzü, əminlik və güvənlə. Rajneş Bhaqvanın dediyi kimi "Zirvələrlə oynayın! Enerjinizin nələrə qadir olduğunu dərk edə bilsəniz, müvəffəqiyyət sizi izləməyə başlayacaq".\nDəqiq və konkret hədəflər seçin.\nHədəfiniz dəqiq və konkret olmalıdır. Bu, planlarınızı reallaşdıracaq yollar müəyyənləşdirməniz üçün ən önəmli faktordur. Nə istədiyinizi dəqiq biləcək və əsla müxtəlif məcralarda, bir-birinə zidd hədəf və arzulara yanaşmayacaqsınız. Məşhur həkim olmağı göz önünə alarkən, mükəmməl mühəndis olmağı düşünməməlisiniz. Həyatınız bir-birindən uzaq hədəfləri reallaşdırmaq üçün mümkün qədər qısa, tələb və ehtiyaclarınız sonsuzdur. Əks təqdirdə, hər şeyi əldə etmək istərkən, heç bir şeylə qarşılaşacaqsınız.\nİ.A.Krılovun "Qu quşu, durnabalığı və xərçəng" təmsilini bilirsiniz. Bir zamanlar qu quşu, durnabalığı və xərçəng dostluq edirlər. Bir gün onlar yüklərini araba ilə daşımaq qərarına gəlirlər. Qu quşu dərhal uçaraq arabanı havaya, durnabalığı üzərək suyun dibinə və xərçəng geriyə gedərək özünə doğru çəkməyə başlayır. Nə qədər güc sərf etsələr də, arabanı konkret bir yerə yönləndirə bilmirlər.\nDəqiq düşünün. Nə olmaq istəyirsiniz. İstəkləriniz eyni istiqamətdə, birinin reallaşdırılması digərinə kölgə salmayacaq şəkildə olsun. Və bütün varlığınızı hədəfinizi reallaşdırmağa həsr edin. Nəzərləriniz, əsla başqa yerə yönəlməsin.\nAleksandr Qreham Bell "Bütün fikrinizi etməkdə olduğunuz işin üzərində mərkəzləşdirin. Günəş şüaları bir yerə mərkəzləşmədən oranı yandırmaz", - deyir. Demək, bütün fəaliyyətləriniz hədəflərinizin ətrafında dövr edəcək. Lakin...\nHədəfləriniz müəyyən plan çərçivəsində olmalıdır.\nHal-hazırda üzərində işlədiyiniz obyekt bu fəaliyyətlər üçün bir zərgər dəqiqliyi tələb edən həyatınızdır. Etdiyiniz hər hansı boş vermənin fakturasını ödəyəcək sizsiniz. Bu məramda mütləq planlı və proqramlı olmasınız.\nDiqqət etsəniz, iş həyatında insanların çoxu mövcud şəraiti bəyənməz, giley-güzar edərlər. Çünki, başqalarının tətbiqini məcburi qıldığı qərarlar heç də hər kəsə xoş gəlməz. Bəzən ən mükəmməli fikirləşərsiniz, amma nadfilə, kimsə sizi dinləməz. Təşəkkür edilib, təriflənmək yerinə, məzəmmət olunub tənqidçi bilinərsiniz. Üzülməyin, çarə qılın. Gələcək planlarınız haqqında düşünün. Yoxsa həyatın hökmüdür, öz gələcəyi haqqında planları olmayanlar başqalarının planlarına tabe olarlar.\n"Qələm ağlın dilidir", - deyirlər. Çəkilin hər kəsdən uzaq bir məkana. Gözlərinizi yumun. Xəyal mexanizminizi hərəkətə gətirin. Düşünün və yazın. Hansı sahədə, nəyi, nə vaxt və necə reallaşdırmaq istəyirsiniz. Hədəflərinizin yazılı olması çox önəmlidir, çünki bu, özünüzlə bağladığınız müqavilə mahiyyəti daşıyır.\nQeydiyyat kitabçanızda beş başlıq qeyd edin. "Maddi durumum", "Xüsusi qabiliyyətlərim", "Vəzifələrim", "İnsanlarla münasibətlərim" və "Əsərlərim". Hər başlığı ayrı-ayrılıqda ələ alın.\nMaddi vəziyyətim. Bir neçə evim olacaq, aylıq gəlirim_______olacaq. Dostlarıma böyük hədiyyələr verəcək imkana sahib olma...\nVəzifələrim. Müdir, şirkət sahibi, millət vəkili, nazir, elmlər namizədi, professor,...\nQabiliyyətlərim. Bir neçə dildə danışmaq, musiqi alətlərinin ən az birində ifa edə bilmək, sürətli kitab oxumaq qabiliyyəti,..\nİnsanlarla münasibətlərim. Hər zaman gülərüz olmaq, güclü dostluqlar qurmaq, hər kəsə önəm vermək,...\nƏsərlərim. Şeir, roman, hekayə, məqalə, kitab yazmaq. Məktəb, xəstəxana açmaq...\nSeçdiyiniz hədəfləri zaman planlamasına görə sıralayın. Öhdəsindən gəldiyiniz işlərin üzərindən xətt çəkin. Hədəflərinizin reallaşacağı günə kimi qeyd kitabçanızı itirməyin.\nHədəflərinizə qovuşmada ən əsas kriterilərdən biri bu hədəflərə bütün varlığınızla bağlanmanızdır. Türkiyənin məşhur yazarlarından Həkimoğlu İsmayılın insanın hədəflərinə bağlanması mövzusunda tövsiyələri çox mənalıdır:\n"Sizdən biriniz roman yazarı olmağı hədəfləyirsə, olimpiadalara qatılacaq bir idmançı surəti ilə çalışmalıdır. İçinizi roman doldurmalıdır. Çörəyin, pendirin qiymətini unutmalısınız. Başqa şeyləri ağlınızdan silməlisiniz. Hündürlüyə tullanma məşqləri edən adam futbolçu ola bilməz. Roman yazarı olmaq istəyən ümumdünya miqyasında tanınacaq yazar olmağı qarşısına məqsəd qoymalıdır. Arada bir qaçan olimpiada rekordu qıra bilməz. Hər kəs gəzib-əylənərkən, o çalışmalıdır.\nHədəfə bağlanmaq, onunla bir vəhdət halına gəlmək, yatarkən, gəzərkən, hətta gündəlik fəaliyyətləri həyata keçirərkən hər zaman hədəfini düşünmək lazımdır. Düşünməkdən yuxularınız qaçacaq və əzminiz əsla tükənməyəcək.\nKarfagen Romaya gedən dəniz ticarət yolunu Qərbi Siciliya və Şimali Afrika vasitəsilə nəzarətdə saxlayırdı. Bu da öz növbəsində Romanın ticarət fəaliyyətlərini çətinləşdirirdi. Dolayısıyla, necə olursa olsun, Karfagen məğlub edilməli idi. Romalı senator Markus Porsius Katon (e.ə. 234 -149) da bunu heç bir şəkildə ağlından çıxartmırdı və tam 30 il nə mövzuda danışırsa, danışsın, xitabını "Delenda est Carthago!" (Karfagen mütləq dağılmalıdır!) ifadəsilə bitirirdi. Hər şeyini hədəfinə həsr etmişdi. Beləcə bir müddət sonra hədəfinə qovuşmuş və Karfagen ilə müharibəni qalib olaraq başa vurmuşdu.\nHədəfinizi sizə xatırladacaq yollar seçin.\nHədəfinizi daim xatırladacaq yollar seçməniz hər gün sizə böyük enerji verəcək, fəaliyyətlərinizi hədəfiniz istiqamətində yönəldilməyə təşviq edəcəkdir. İstər hədəfinizi danışaraq lentə qeyd etməniz və hər gün bunu dəfələrlə dinləməniz və ya hədəflərinizi kiçik kağızlara yazaraq müxtəlif yerlərə asmanız, ya da fikirləşəcəyiniz başqa bir yol. Mahiyyəti nə olursa, olsun, mütləq sizə hədəflərinizi xatırladacaq bir yol seçin.\n1997-ci ildə "Hewlett-Packard" şirkəti ilə Massaçusets Texnologiya İnstitutunun birgə həyata keçirdiyi layihənin nəticələrinə əsasən, görərək məlumatların yadda qalmasının eşitməyə nisbətən daha effektiv olduğu ortaya qoyulmuşdur. Beləki, əldə edilmiş nəticələr hər hansı bir məlumatın eşitmə yolu ilə keçici hafizəyə qeyd olunma surətinin 640.000 b/san, qalıcı hafizəyə qeyd olunma surətinin 2 b/san ikən, bunun görmə yolu il müvafiq olaraq 1.300.000 b/san və 40 b/san təşkil etdiyini göstərirdi.\nElə isə hədəflərinizi sizə xatırladacaq yollar seçərkən gözlə görünən vasitələrə baş vurmağınız daha məqsədə uyğun olardı. Aşağıdakı əhvalat bu fikrin təsdiqləyir.\n4 iyul 1952-ci il. 34 yaşlı qadın Sakit okeanına dalaraq Katalina adasının 21 mil qərbindəki Kaliforniyaya doğru üzməyə başladı. Əgər müvəffəq olsa, bu uğura ilk imza atan qadın olacaqdı. Adı Florens Çadvik olan bu üzgüçü İngiltərə və Fransa arasındakı La-Manş boğazını hər iki yöndə üzüb keçən ilk qadındı.\nO səhər su bədəni donduracaq qədər soyuq idi və elə duman vardı ki, Florens onunla bərabər hərəkət edən qayıqları çətinliklə görə bilirdi. Milyonlarla insan televiziya ilə onu izləyirdi. Dondurucu soyuğa və köpək balığı təhlükəsinə baxmayaraq tam 15 saat üzdü. Artıq Kaliforniyaya sahillərinə çatmağa yarım mil qalmışdı. Birdən Florens anası və məşqçisinin olduğu qayığa yaxınlaşaraq, onu sudan çıxarmalarını istədi. Öz növbəsində həm anası, həm də məşqçisi Kaliforniyaya yarım mil qaldığını xatırladıb çıxmamağı üçün israr etsələr də, heç bir şəkildə onu razı sala bilmədilər.\nHər kəs üçün maraqlı idi, bu əzmli üzgüçünün vaz keçmə səbəbi. Və Florens onu sual yağmuruna tutan media nümayəndələrinə bunları deyirdi: "Vaz keçməyimin səbəbi nə soyuq, nə də yorğunluq idi. Duman səbəbindən sahili görə bilmirdim. Sahili görə bilsəydim, müvəffəq ola bilərdim".\nGörmə vasitəsilə ilə hədəflərini xatırladacaq yollar seçən insanlar arasında Qrey Uolterin yolu daha maraqlıdır. Uolter hədəflərini unutmamaq üçün onların baş hərflərini kiçik kağızlara yazıb, evinin müxtəlif yerlərinə asırdı. Yemək yeyərkən, üzünü yuyarkən gördüyü bu yazılar hədəflərini unutmamaqda ona kömək edirdi. Hədəflərin daim xatırlanması isə müvəffəqiyyəti özü ilə bərabər gətirmişdi.\nSiz də hədəflərinizin baş hərflərini kiçik kağızlara yazın:\nM Maşın almaq\nY Yazar olma\nİ İngilis dili bilmə\nŞ Şirkət sahibi olmaq\nBu kağızları hər yerə - evinizə, iş yerinizə asın. Gündə dəfələrlə təkrarlayın. Beləcə, şüuraltınıza yerləşən bu görüntülər fəaliyyətlə hədəflərinizə istiqamələndirmədə böyük rol oynayacaq.\nHədəfinizi parçalara ayırın.\nHeç bir şey çətin deyil, əsas məsələ onu kiçik parçalara ayıra bilməkdir.\nHenri Ford hər səhər Nyu-Yorkun cənub məhəlləsindən şimalda yerləşən məhəlləsinə piyada gedərmiş. Getdiyi yolda xeyli uzaq məsafədə idi. Bu idealist adam hər gün təkrarladığı gəzintini belə izah edir:\n"Səhər evdən çıxanda yolun uzunluğunu əsla ağlıma gətirməzdim. Qabaqda gül mağazası var idi. Ora çatıb, yeni açılan gülləri qoxulamağı fikirləşirdim. Gül mağazasına çatanda qarşıda olan qəzet köşkünə çatmağı hədəfləyirdim. Görəsən aşağıdakı qəzetlərin manjetlərində nələr yazılıb. Köşkə çatdıqdan sonra qarşıda olan paltar mağazasına çatmağı hədəfləyirdim."\nHenri Ford hər yüz metrdən bir özünə hədəf seçdiyi üçün davamlı qət etdiyi kilometrlərlə yolu gözündə böyütmədən bitirirdi. Beləliklə o, Hədəfə çatmağın ən qısa yolu onu parçalara bölməkdir sözünü özünə düstur edir və bu yolla böyük uğur qazanır. "Yolu qət etməyi asanlaşdırdığım kimi maşın istehsalını da asanlaşdıra bilərəmmi?" sualını özünə verir və cavab tapır - hərəkət edən konveyer üzərində maşın istehsalı.\nMotor konveyer üzərində hərəkət edir. Bir işçi onun bir hissəsini, digər işçisi isə başqa bir hissəsini motora taxır. Hər işçi bir parça əlavə edəndə avtomobil sürətlə istehsal edilir. Amma heç bir işçi böyük bir maşını istehsal etdiyini düşünmür. İşçi sadəcə olaraq işinin şurup taxmaq olduğunu biləcək və ona əməl edəcəkdir.\n"Hədəfə çatmağın ən qısa yolu onu parçalara bölməkdir". Elə isə siz də hədəflərinizi parçalara ayırın. Bütövlükdə sizə böyük görünən işlər addım-addım irəlilədikcə kiçiləcək. Hər gün edəcəyiniz işləri müəyyənləşdirin. Və bir günü də olsa, boş buraxmayın. Günlük görüləcək işlər sizə az gəlsə də, böyük xəyallarınızı reallaşmasına hamilədir. Unutmayın, dəryalar damlalardan meydana gəlir, amma damlaların dəryalaşacağı zamanı önləməyə kimsənin gücü yetməz.\nHədəflərinizi reallaşdırmağa bu gündən başlayın.\nArtıq planlarınızı qurdunuzmu, hərəkətə bu gündən başlayın. Özünüzü havanızda hiss edincəyə qədər gözləməyin. O ruh halı, əsla gəlməyəcək. Və bacardığınız qədər tez hərəkət edin. Əgər verildiyi vaxt ala bilməzsəniz, heç ala bilməyəcəksiniz. Unutmayın, günəş sadəcə sizin üçün dönmür.\n19 iyul 2010, 13:20\nTeshekkur lazimli yazi idi\n19 iyul 2010, 13:24\nYüz dəfə deyilib ki translitlə yazmayın.\nhə hə təşəkkür\n19 iyul 2010, 13:33\nBu nə cür münasibətdir?Kim necə istəyirsə elə də yazsın.Əsas odur ki fikir başa düşülsün.Özünüzdən qaydalar çıxarırsız.Kim xoşa gəlmirsə hesabını silirsiz.Aktivlik etməmiş adamın hesabını silməyə sizə kim haqq verib? Bəlkə indi yazmır amma sonra yazacaq? Bəlkə də ona görə əvvəllər 500 yaxın adamdan indi 237 qalıb.Bu yolla getməklə özünüzə ziyan edirsiz. Sizin sayt Azərbaycanda ən maraqlı saytdır.Amma bu o demək deyil ki istədiyiniz qaydaları qoyasınız.\n19 iyul 2010, 14:22\nBiz öz dilimizə hörmət etməsək heç kəs hörmət etməz. Ana dilimizdə düzgün yazmağı öyrənməliyik. Hərə nətər gəldi yazsa, pis günə düşər sayt. Bu saytın yaradıcıları var, qaydaları da onlar müəyyənləşdirir. Biz — istifadəçilər isə razılaşdığımız halda daxil olmalıyıq buraya. Razı olmayan gəlməyə bilər, hər kəsin hüququ özündədir. Aktivlik etməyənin reytinqinin aşağı salınmağına, yaxud bazadan birdəfəlik silinməyinə mən də etiraz etmişdim bir dəfə, amma qaydalar bu cür tələb edir və məcburi qəbul etməli oldum, halbuki yenə də narazıyam. İstifadəçi var ki, gec-gec yazır, amma mənalı və səmərli yazır, onun reytinqini aşağı salmaq düz deyil. İstfadəçi də var ki, reytinqdən ötrü dəridən-qabıqdan çıxır, lazımlı-lazımsız, mənalı-mənasız postlar yazır, birincilər bunlardan daha səmərilidir, məncə.\n24 avqust 2010, 12:40\nDilimizə hörmət edirəm ki Azərbaycan saytına girmişəm. İstəsəydim rus saytlarina girərdim.Mən demirəm ki hamı saytda söyüş yazsın,saytı çata çevirək.Amma saytın yaradıcıları da öz həddini bilməlidir.Elə adam var ki heç nə yazmayıb amma başqasına şəxsi məktub yazıb.Onun hesabı silinib.İndi həmin adam nə etsin? Saytın guya səviyyəsini saxlamaqdaan ötrü özlərindən qayda çıxarıblar amma saytda olan şəkillərə baxmaq kifayətdir: Xuraman Şuşalının sexy şəkilləri,Röyanın lüt fotosu,rus qızlarının çılpaq şəkilləri və s.Amma həmin şəkilləri qoyana heç nə deyilmir.Haqsızlıq edilir.\n26 avqust 2010, 13:47\nOfftop etməyin. Suallarınızı bundan sonra etiraz vı şikayətlərdə bildirin.\n19 iyul 2010, 15:04\nMəncə də başa düşülürsə burda problem yoxdu yenə də baxın daa rəhbərlik necə istəsə\n19 iyul 2010, 15:19\nLap fərz edək ki, saytın qaydaları icazə verir istənilən şəkildə yazmağa. Nəyə görə biz öz hərflərimizi qoyub başqa hərflərdən istifadə etməliyik? Nəyə görə öz dilimizdə normal yazmayaq? Bu axı ayıbdır bizimçün. "Ş" hərfinin yerinə «sh», «w», «6» yazmaq, "ç" hərfinin yerinə «ch», «4» yazmaq nəyə lazımdır axı? İlk dəfə bu sayt məni ən çox ona görə cəlb etmişdi ki, buradakı istifadəçilər daha savadlı, daha intellektlidirlər və ana dilimizin orfoqrafik normalarına ən çox riayət edənlərdən biridirlər. Düzü, orfoqrafik səhvlərlə doludur buralar, amma nisbətlə götürəndə fərq göz qabağındadır. Nəyə görə çətinlik çəkirsiniz ki, düzgün yazmağa? Səbəb hər nədirsə, çalışın aradan qaldırın. Qaydalardan əlavə borcumuz olduğunu unutmayın.\n21 iyul 2010, 17:15\nmövzu qaldı bir kənarda başqa bir məsələ müzakirə olundu\nbu məsələ ilə də bağlı bir övzu açın hər kəs ürəyində nə varsa ora yazsın\nCavid yenə də təbriklər əla məqalə.\nAmma onu da nəzərə almaq lazımdır ki, seçdiyin hədəfə nail olduqda sən sonra onu davam etdirə biləcəksənmi? Ona görə bir şeyi istəməmişdən öncə ölçüb biçmək lazımdır, həm də çooooooooox\n21 iyul 2010, 18:01\nmən sizinlə razı deyiləm ama, hədəfə gedən yolda siz artıq onu davam etdirmək üçün lazım olan bilik və bacarıqlara özünüz də bilmədən yiyələnmiş olacaqsınız. bir də görəcəksiniz ki, istəyinizə nail olmsunuz.amma unutmyaq ki, hər şey planlı olmalıdır.Gəlin mövzuda deyildiyi kimi qarşımıza qısamüddətli bir hədəf qoyaq.İnşallah bir ildən sonra qarşımıza qoyduğumuz hədəflərə nail olub olmadığımızı elə burda,kayzendə açıqlayarıq...))\nMəsələn mən qarşıma hədəf qoyuram ki, bir ildən sonra\n1.kayzendə reytinqim 100-dən yuxarı olacaq..))\n2. ingilis dili səviyyəmi mükəmməlləşdirəcəm..\n3. qırmaqla gözəl bir örtük hörəcəm...\n4.maşın sürməyi öyrənəcəm..\nsiz də öz hədəflərinizi bildirsəniz yaxşı olar..yaxın bir il üçün..\n22 iyul 2010, 08:54\nkastanka gəl belə deyək. Sənin məqsədlərin məlumdur, qarşına bu hədəfləri qoymusan.\nMənim də hədəflərim var, məqsədlərim var və bunlar üzərində çalışıram.\nMənim demək istədiyim odur ki, bizdən fərqliləri də var, onların da istəkləri var və o istəyə nail olmaq üçün heç də əziyyət çəkmirlər çox asan yollarla buna nail olurlar və nə bilirsiz o bu işin öhdəsindən gələcək? Gözlər yüksəkdədir və bunu istəyirik amma bunun öhdəsindən gələ biləcəyikmi?\nMənim yaxın bir ildə əsas məqsədim stajçı olaraq çalışdığım orqanda ilk öncə daimi işə nail olmaq, ikinci növbədə ən azından bir pillər vəzifəmi yüksəltmək.\nmaşın sürmək də planımda var, amma ondan öncə özüm oxuyub sürücülük vəsiqəsi alacam.\nqısa olaraq bunları deyə bilərəm.\nAllah hər kəsə qarşında qoyduğu hədəfə nail olması üçün ona güc və səbir versin.\nbütün kayzen əhlinə uğurlar\n27 iyul 2010, 19:21\nMən də qarşıma məqsəd qoyuram ki kastankanın reytinqini minuslayacam.Qoy 100-dən yuxarı olmasın.\n12 avqust 2014, 16:30\nCox gozel motivasiya verdi\n3 avqust 2016, 20:30\nSalam.Olar bu məqalədən öz kanalıma yerləşdirdiyim motivasiya videomda istifadə edim??\n7 avqust 2016, 15:39\nÇox əla məsəldir. Zənn edirəm ki, inan yalnızca kiçik düşünür.Beyaz demişkən, aölında bir ədəd tut deyəndə heç kim milyon demir, :), «Lamborgini», «google» və «Mirosoft» kimi şirkətlərdə işləmək bizi üçün əlçatmaz ola bilər,ama orada işləyənlər və də sahibləri bir vaxt bizim kimi fərqli və xəyalpərəst olmuş gənclər idi.


🥇 ▷ Elgato 4K60 Pro MK.2, yeni Corsair işğalçı » ✅\nElgato 4K60 Pro MK.2, yeni Corsair işğalçı\nMəzmununu və oyunlarını dünyanın qalan hissəsi ilə paylaşan aşiqlər çox maraqlı bir yumşaq bir yeniliyə sahibdirlər. Corsair. Və nüfuzlu istehsalçı yeni gəlişini elan etdi. qarmaqarışıq. Onu istinad olaraq vəftiz etdilər Elgato 4K60 Pro MK.2.\nElgato 4K60 Pro MK.2, oyununuzun uğurlarını ən yüksək keyfiyyətlə bölüşün\nƏslində Corsair, sədaqət əlaməti oyunçular, yeni bir modelin təqdimatını elan etdi yüksək səviyyəli video qeyd. Anlamayanlar üçün unutmayın ki, bu istehsalçı bu yaxınlarda bu cihazda, markada bir mütəxəssis əldə etdi Elgato. Yaxşı, arayışdan zövq almağımız xahiş olunmamışdır. Bu başqa bir şey deyil Elgato 4K60 Pro MK.2.\nMK Pro xüsusiyyətləri.2\nÇarpıcı yeni yaradılmış cihaz oyunçulara məzmun əldə etməyə imkan verəcəkdir 4 rb onun üçün 60 FPS ilə HDR10. Modelin də texnologiyası var. Ani oyun ekranı olanlar Çox aşağı gecikmə. Və gözlər, hətta saniyədə 240 kadr sürətini çəkməyə qadirdir. Əlavə bir üstünlük də məhsulun a-da təqdim edilməsidir dizayn ən çox bərk, formata görə PCI-Express kartı Konsepsiya üçün.\nYaxşı xəbər bununla bitmir. Kart köçürmələrə icazə verərsə ötürülür onun üçün Twitch qətnamə ilə 1080p onun üçün 60 FPS və video yazın 4 rb onun üçün 60 FPS ilə HDR10 eyni zamanda sabit diskimizdə. Bütün bunlar texnologiya Ani oyun ekranı aktiv rölləri sinxronizasiya edin ötürülür ilə oynaqlıq hər hansı bir uğursuzluq olmadan. Fövqəladə rəqəm 240 çərçivə davam et 1080p qətnamə. Davam etsələr 1440p bu sürət azalacaq 144 Hz-ə qədər, ümumiyyətlə göz ardı edilə bilməz. Kolleksiya kartı Elgato 4K60 Pro MK.2 Tezliklə satışa çıxarılacağı gözlənilir. Qiymətiniz 250 avro civarında olacaq.\nİzləmə | Corsair


[b]Daha bir idmançımız dopinqdə “ilişdi”[/b]\nDaha bir idmançımız dopinqdə “ilişdi”\nAzərbaycan millisinin daha bir ağırlıqqaldıranı dopinqdə “ilişib”. Apasport.az saytı xəbər verir ki, bu barədə məlumatı Beynəlxalq Ağırlıqqaldırma Federasiyası yayıb.\nBildirilir ki, azərbaycanlı ağır atlet Hüseyn İsmayılovun orqanizmində istifadəsi qadağan olunan preparat tapılıb. O, testosterondan istifadədə günahlandırılır. 19 yaşlı həmyerlimiz bu səbəbdən də müvəqqəti olaraq yarışlardan kənarlaşdırılıb. Lakin İsmayılovun təkrar analizi müsbət nəticə verməzsə, Hüseyn yenidən körpücük üzərinə qayıdacaq. Yəni təmsilçimizin antidopinq qaydalarını pozub-pozmaması ilə bağlı hələlik yekun qərar verilməyib.\nQeyd edək ki, İsmayılov ötən il oktyabrın 5-22-də Albaniyanın Dürres şəhərində keçirilən yaşı 20 və 23-ə qədər gənclər arasında Avropa çempionatında 94 kq çəki dərəcəsində 3-cü olub. O, həmçinin Azərbaycan Ağır Atletika Federasiyası tərəfindən 2017-ci ilin ən yaxşı idmançıları siyahısında yer alıb.


Reseptde derman vasitesinin ticaret adı yalnız bu halda yazıla biler - Azadliq Xeber\nReseptde derman vasitesinin ticaret adı yalnız bu halda yazıla biler\nReseptdə dərman vasitəsinin ticarət adı yalnız bu halda yazıla bilər\n21.01.2016 / 13:30 xeber –\n“Dərmanın tərkibində 3 və ya artıq maddə olarsa, bu halda həkim reseptdə dərmanın ticarət adını yazmalıdır”.\nBunu APA-ya Səhiyyə Nazirliyinin mətbuat xidmətinin rəhbəri Liya Bayramova deyib. O bildirib ki, Səhiyyə Nazirliyinin Kollegiyasının qərarı ilə “Aptek təşkilatlarından dərman vasitələrinin buraxılması Qaydaları” təsdiq edilib: “Qaydaların tələblərini pozan şəxslər qanunvericilikdə nəzərdə tutulan inzibati və cinayət məsuliyyəti daşıyırlar. Eyni zamanda, respublikanın tibb idarə və müəssisələrinin rəhbərlərinə təsdiq edilmiş qaydalara riayət edilməsi tapşırılıb”.\nL. Bayramova qeyd edib ki, təsdiq edilmiş “Aptek təşkilatlarından dərman vasitələrinin buraxılması Qaydalar”ına görə, həkimlər xəstələrə resept yazarkən dərman vasitəsinin ticarət adını deyil, beynəlxalq patentləşdirilməmiş adını (generik adını) qeyd edəcəklər: “Beləliklə də xəstə aptekə müraciət edən zaman əczaçı tərəfindən reseptdə göstərilən beynəlxalq patentləşdirilməmiş ada uyğun dərman vasitələri barədə xəstəyə məlumat veriləcək, xəstə də dərman vasitəsinin qiymətinə və istehsalçısına görə özü seçim edə biləcək. Lakin yenə qeyd edirəm ki, dərmanın tərkibində 3 və ya artıq maddə olarsa, bu halda həkim reseptdə dərmanın ticarət adını yazmalıdır”.


Milli.Az teleqraf.com-a istinadən xəbər verir ki, sənətçi bu haqda "Star life" verilişində danışıb. O, qeyd edib ki, bütün günü efirdə görünmək ifaçını adiləşdirir:\n"Adiləşmək istəmirəm və kənara çəkilsəm də, unudulmuram. Amma bir də gördün unuduldum. Hələ ki, sənət, xarizma olduğuna görə unudulacağımı düşünmürəm. Müəyyən vaxt kənara çəkilib meydanı da müşahidə etmək lazımdır".\nX.Qədimova heç bir sosial şəbəkə istifadəçisi olmadığını da dilə gətirib: "Bəzən sənət adamları deyirlər ki, İnstagramda sənə yazdıq və bizə cavab yazaraq öpüş göndərdin. Mən də pis vəziyyətdə qoymamaq üçün "hə" deyirəm. Bu gün sirri açdım. Eşidib məndən inciyə bilərlər. Amma İnstagramda yoxam".\nSənətçi ekranda xoşbəxt görünməyə çalışan həmkarına da söz atıb: "Özünü elə göstərir ki, xoşbəxtdir. Amma hiss olunur ki, problemi var. Kimsə səni xoşbəxt, bəxtəvər görsün deyə o hərəkətləri etməyə ehtiyac yoxdur. Hər birimiz insanıq, pis və yaxşı günlərimiz ola bilər".\nXumar Qədimova Deyir mənə öpüş göndərdin


Azərbaycan Respublikasının Prezidenti Heydər Əliyevin Yaponiyanın Baş naziri Ryutaro Haşimotonun dəvəti ilə bu ölkəyə ilk rəsmi səfərə yola düşməzdən əvvəl Binə hava limanında jurnalistlərin suallarına cavabı - 23 fevral 1998-ci il\nSual: Cənab prezident, bu "gündoğar ölkə"yə Sizin ilk rəsmi səfərinizdir. Səfər zamanı Azərbaycan-Yaponiya münasibətlərində hansı yollar açılacaqdır?\nCavab: Çox yollar açılacaqdır. Yaponiya ilə Azərbaycan arasındakı münasibətlər son illər tədricən inkişaf edir. Yaponiya Azərbaycana maraq göstərir və biz də çox maraqlıyıq ki, Yaponiya kimi bütün sahələrdə, xüsusən iqtisadiyyatda inkişaf etmiş ölkə ilə daha da sıx əlaqələrimiz olsun. Biz bu əlaqələri artıq qururuq. Bir neçə dəfə Yaponiyanın cürbəcür səviyyəli hökumət nümayəndələrini qəbul etmişik. Yaponiyanın bəzi şirkətləri Azərbaycanda fəaliyyət göstərir. Nəhayət, Yaponiyanın Baş naziri məni rəsmi dəvət edibdir, mən də bu dəvəti qəbul etmişəm və səfərə gedirəm. Orada bir neçə dövlətlərarası, hökumətlərarası sənədlər imzalayacağıq, bir çox görüşlər keçiriləcəkdir. Baş nazirlə görüşlər, danışıqlar, imperatorla görüş olacaqdır. Orada ikipalatalı parlament var, hər iki palatada görüşlər olacaqdır. Bir çox şirkətlər böyük maraq göstəriblər, müraciət ediblər ki, onlarla görüşlər olsun. Proqram çox gərgindir, həddindən artıq çox görüşlər nəzərdə tutulubdur. Mən hesab edirəm ki, bunlar da lazımdır, çünki biz Azərbaycanı tanıtmalıyıq. Son illərə qədər Yaponiyada Azərbaycan, demək olar, tanınmırdı. Azərbaycanı həm siyasi, həm iqtisadi nöqteyi-nəzərdən, həm də coğrafi-siyasi vəziyyəti nöqteyi-nəzərindən tanıtmalıyıq və güman edirəm ki, bu səfər zamanı biz buna nail olacağıq.\nSual: Cənab prezident, orada neft müqavilələrinin imzalanmayacağı nə ilə bağlıdır?\nCavab: Bilirsiniz, yəqin ki, burada bir yanlışlıq olubdur. Yəni biz orada neft müqaviləsi imzalamağı nəzərdə tutmamışdıq. Sadəcə, bəzi şirkətlər özləri burada həddindən artıq cəhd göstərirlər. Yaponiyanın "İtoçu" şirkəti Azərbaycanda neft sənayesində bir-iki müqavilədə iştirak edir. "Mitsui" şirkəti var, o da bizim bir müqavilədə pay almaq istəyir. Ancaq bunların hamısını biz orada yerində tənzimləyəcəyik, burada elə bir problem yoxdur.\nSual: Cənab prezident, Azərbaycan işçi qrupunun Xəzər neftinin nəqli ilə məşğul olacaq ölkələrlə konkret danışıqlar aparmasına nə vaxt razılıq verəcəksiniz? Ümumiyyətlə, regional boru kəmərləri sisteminə Sizin münasibətiniz necədir?\nCavab: Bilirsiniz, biz bu barədə Avropa Şurası ilə əməkdaşlıq edirik. Mən dünən Asiya və Avropa regionlarının Avrasiya nəqliyyat magistralı layihəsində iştirak edə biləcək bir çox ölkələrinin dövlət və hökumət başçılarına məktub göndərmişəm. Bu, Avropa Komissiyasının, o cümlədən cənab Van Den Brukun təşəbbüsü ilə edilmişdir. Onunla razılaşma əsasında mən məktub göndərmişəm və biz mayın ikinci yarısında burada - Azərbaycanda Avropanın şimal hissəsindən başlayaraq Çin və Yaponiyayadək həmin magistral uzərində yerləşən bütün ölkələrin dövlət, hökumət başçılarının və ya nümayəndə heyətlərinin görüşünü keçirməyi nəzərdə tuturuq. Başqa sözlə, "İpək yolu"nun bərpasına dair daha konkret işdən söhbət gedir. Yeri gəlmişkən, Yaponiya bu məsələ ilə çox maraqlanır və Yaponiyanın Baş naziri cənab Haşimotonun doktrinasında bu, çox mühüm yer tutur. Yəni, biz əslində bu məsələ ilə artıq məşğul oluruq.\nBoru kəmərləri barədə deməliyəm ki, ayın 1-də İstanbulda Türkiyə, Gürcüstan, Qazaxıstan, Türkmənistan və Azərbaycan xarici işlər nazirlərinin görüşü keçiriləcəkdir. Bu da Mərkəzi Asiyadan, Xəzər hövzəsindən Mərkəzi Avropaya boru kəmərləri çəkilməsi problemi barəsindədir. Bu, Türkiyənin təşəbbüsüdür. Mən İstanbulda olarkən həmin təşəbbüsü dəstəklədim və martın 1-də belə görüş keçiriləcəkdir.\nSual: Həmin görüşdə Azərbaycanı kim təmsil edəcək\nCavab: Xarici işlər nazirinin müavini Əzimov. Sağ olun.


BUDAPEŞT KUBOKUNDAN GƏNC GIMNASTLARIN 8 MEDALI\n30 aprel – 1 may tarixlərində Macarıstanda idman gimnastikası üzrə gənclər arasında 2-ci beynəlxalq Budapeşt Kuboku keçirildi.\nBu turnirdə Azərbaycanın gənc gimnastları - Murad Ağarzayev, Timur Bayramov, Ağamurad Qəhrəmanov, Sergiy Onbış, Cavidan Babayev, Səməd Məmmədli və Mənsum Səfərov iştirak etdi.\n1-ci yaş qrupunda (1998-1999) çıxış edən Murad Ağarzayev sərbəst hərəkətlər və dayaqlı tullanma üzrə finallarda müvafiq olaraq gümüş və bürünc medal qazandı. Çoxnövçülükdə 8-ci yerdə qərarlaşan Murad, turnik üzərində hərəkətlərin finalında 4-cü, halqalarda isə 5-ci oldu. Elə həmin yaş qrupunda beynəlxalq arenada debüt çıxışını nümayiş etdirən digər gimnast Timur Bayramov turnik (5-ci yer), halqalar (6-cı yer) və dayaqlı tullanma (8-ci yer) üzrə finallarda iştirak etdi.\nSergiy Onbış, Cavidan Babayev və Ağamurad Qəhrəmanov ikinci yaş qrupunda (2000-2001) çıxış etdilər. Dayaqlı tullanma üzrə final çıxışı Sergiyə “qızıl” medal gətirdi, parallel qollar üzərində çıxışından sonra isə o, fəxri kürsünün ikinci pilləsinə yüksəldi. Bu yaş qrupunda onun komanda yoldaşları – beynəlxalq arenada ilk dəfə çıxış edən Cavidan Babayev halqalar üzərində finalda 4-cü mövqedə qərarlaşdı, Ağamurad Qəhrəmanov isə sərbəst hərəkətlərdə 4-cü yeri Böyük Britaniyadan olan gimnastla bölüşdü və dayaqlı tullanma üzrə çıxışında 5-ci oldu.\nGənclərin ən kiçik, üçüncü yaş qurupunda (2002-2003) çıxış edən Səməd Məmmədli bir dəst medalla kifayətlənmədi (sərbəst hərəkətlər - “qızıl”, gimnastika atı - “gümüş”, çoxnövçülük - “bürünc”). Parallel qollar üzərində çıxışı isə ona ikinci gümüş medalı qazandırdı. Bu alət üzərində hərəkətlərdə beynəlxalq yarış meydançasına ilk dəfə qədəm qoyan Mənsum Səfərov isə Almaniyanı təmsil edən gimnastla 4-cü yeri paylaşdı.\nQarşıda, gənc gimnastlarımızı idman gimnastikası üzrə Avropa Çempionatı (Bern, İsveçrə - 25-29 may) gözləyir. Burada Azərbaycan ilk dəfə olaraq komanda hesabı yarışlarda çıxış edəcək.


Əbülfət ağa Şahtaxtinski bacarıqlı zabit kimi saray qvardiyasının Semyanovsk polkunda hərbi xidmətə başlayır. 30 avqust 1884-cü ildə ona qvardiya podporuçik rütbəsi verilir.\nNümunəvi xidmətinə görə saray qvardiyasının 8 avqust 1885-ci ildə Əbülfət ağa poruçik rütbəsi ilə təltif edilir. 1886-cı ildə məzuniyyət alaraq Rusiyaya, İrana və Türkiyəyə getməsi, həmçinin, Şərq dilləri üzrə zabitlər üçün hazırlıq kurslarında oxuması haqqında da ətraflı məlumatlar xidmət siyahısında yazılıb. Bunların hamısını əhatə edən tarix 25 iyun-oktyabr ayı zaman aralığında qeyd edilib. Yüksək döyüş bacarığına görə 20 aprel 1887-ci ildə ştabs kapitan rütbəsi alıb. 7 avqust 1889-cu ildə kapitan rütbəsi alan Əbülfət ağa 6 il 3 ay rota komandiri olmuşdur.\n1904-1905-ci illərdə rus-yapon müharibəsində polk komandiri vəzifəsini daşımış və məşhur Port-Artur döyüşlərində iştirak etmişdir.\nƏbülfət ağa Şahtaxtinskinin hərbi şücaətləri hökumət tərəfindən yüksək qiymətləndirilmişdir. O, 2-ci və 3-cü dərəcəli Müqəddəs Anna (qılınclarla, 15 yanvar 1906, 28 iyul 1900), 2-ci və 3-cü dərəcəli Müqəddəs Stanislov (qılınclarla, 21 mart 1907, 20 noyabr 1905) ordenləri ilə təltif edilmişdir.\n1908-ci ildə onun orduda hərbi xidmətinin 25 illiyi tamam olur. Həmin münasibətlə onun hərbi hünərlərini yüksək qiymətləndirirlər. Əbülfət ağaya 4-cü dərəcəli Müqəddəs Vladimir ordeni verilir.\nƏbülfət ağa bunlardan əlavə digər yüksək hərbi mükafatların da kavaleri olmuşdur. O, Buxara əmirliyinin 2-ci dərəcəli Qızıl Ulduz (30 mart 1898) ordeni, İranın 2-ci dərəcəli (1903, 20 dekabr), 3-cü dərəcəli (1901, 5 yanvar), 3-cü dərəcəli (1903, 20 dekabr), 4-cü dərəcəli (27 sentyabr, 1889) ordenləri ilə mükafatlandırılıb. Əbülfət ağa 1912-ci ildə polkovnik rütbəsində Rusiya hökuməti tərəfindən İsveçrəyə göndərilmişdi ki, orada hərbi manevrləri müşahidə etsin.\nRusiya çarının icazəsi ilə xarici ordenləri də sinəsində gəzdirməyə icazə verilmişdir. Əbülfət ağa bir sıra medallar da almışdır. O, Rusiya çarı III Aleksandrın 1883-cü ildə tacqoyma mərasimində mühafizə qoşununda olduğundan imperator həzrətlərinin Müqəddəs Tacqoymasının tünd bürünc xatirə medalı və həmçinin, III Aleksandrın fəaliyyəti ilə bağlı sinədə gəzdirmək üçün gümüşdən hazırlanmış medalla (Aleksandr lentli) da təltif edilib. Əbülfət ağa, həmçinin, Fransanın Yuxarı Reyn çayında Sudan Xilasetmə Cəmiyyətinin də medalını almışdır.\nƏbülfət ağa Şahtaxtinski dünya şöhrətli alim-naşir Məhəmməd ağa Şahtaxtinskinin doğmaca əmisi oğludur və kürəkənidir. Əbülfət ağa ilə Balabəyim xanımın nikahından aşağıdakı övladları xidmət siyahısında qeyd edilib: 1) qızı Qonçabəyim 31 mart 1885-ci ildə doğulub 2) oğlu Sadıq ağa 3 avqust 1889-cu ildə anadan olub 3) oğlu Qasım ağa 19 yanvar 1894-cü ildə doğulub 4) oğlu Nəcəfqulu ağa 22 iyul 1898-ci ildə doğulub 5) oğlu Abbas bəy isə 13 mart 1905-ci ildə anadan olub.\nSadıq ağa Şahtaxtinski Petroqradda təhsil alırmış. 1918-ci ilin fevralında könüllülər dəstəsində Qırmızı Ordu sıralarına daxil olur.\nAxtarışlar zamanı məlum oldu ki, o, sovet ordusunun qərargah zabiti olmuş və komanda heyətinin idarə rəisi vəzifəsinədək yüksəlib. Onun adına 1940-cı illərin istintaq işlərində rast gəlinir. Həbs edilib güllələnməsi haqqında məlumatlar var. Onunla bağlı axtarışlarımız davam edir.\nƏbülfət ağanın ikinci oğlu Nəcəf Şahtaxtinski (1898-1937) Tiflisdə hərbi kadet məktəbini, sonralar Sankt-Peterburqdakı Mixaylovsk Artilleriya məktəbini bitirib və 1918-ci ilədək çar ordusunda xidmət edib. 1918-ci ildə Azərbaycana gəlib və Azərbaycan Xalq Cümhuriyyətinin ordusunda milli kadrların yetişdirilməsində yaxından iştirak edib. 1920-ci il aprelin 28-də Azərbaycanda Sovet hökuməti qurulduqdan sonra Artilleriya polkunda qərargah rəisi olub. 1931-ci ildən başlayaraq NKVD tərəfindən təqib olunmuş, həbsə və sürgünə göndərilmişdi. 1937-ci ilin dekabrında "troyka"nın (üçlüyün) qərarı ilə güllələnib. Onla da bağlı axtarışlarımız var. Əbülfət ağanın 3-cü oğlu Abbas ağa 1920-ci ilin əvvəllərində Kreml yanındakı hərbi kursantlar məktəbini bitirib. İndiyədək Abbas ağanın haqqında bir məlumat olmasa da, bir təsadüf nəticəsində öyrəndim ki, onun Teymur adlı oğlu Bakıda yaşayır. Çox çətinliklə olsa da, Teymur müəllimlə əlaqə yaratmaq mümkün oldu. Söhbət əsnasında məlum oldu ki, Abbas ağa sovet hakimiyyəti illərində Yevlaxda və Bakıda yaşayıb. Amma iqtisadiyyat sahəsində işləyirmiş. Oğlunun dediyinə görə, Abbas ağa 1975-ci ildə Bakıda vəfat edib. Abbas ağanın Veysəl, Teymur adlı oğlanları və Kamilə adlı qızı olub. Teymur Şahtaxtinskinin (1948-ci il 1 aprel) Samirə və Rüfət adlı övladları var. Teymur Şahtaxtinskinin dediyinə görə, Abbas ağa 70 yaşına çatanda vəfat edib. Çox qəribədir, Əbülfət ağadan yazanlar elə bilirmişlər ki, Abbas ağanı da güllələyiblər.\nTeymur Şahtaxtinski mənə yadigar olaraq çox tarixi bir fotoşəkil verdi. Tiflisdə Barkanovların fotoatelyesində çəkilib. Əbülfət ağa, Balabəyim xanım və qucağında Abbas ağa (5 yaşında), Qasım ağa və qızı. Sadıq və Nəcəf məktəbdə oxuduqlarından burada yoxdurlar. Fotoşəkil ilk dəfə çap olunur.\nArxiv sənədlərində Əbülfət ağanın Qonçabəyim adlı bir qızının da olduğunu yazırlar. Hətta Əbülfət ağanın ölümündən sonra Şahtaxtının ona məxsus torpaq sahələrində Qonça xanımın da (onun adının gürcü variantını da qeyd ediblər - Ketevana - müəllif) adı çəkilir. Qonça xanım haqqında az məlumatımız var.Maraqlıdır: necə olub ki, o, Ketevana adını daşıyıb və taleyini Mdivanilərlə bağlayıb. Amma fikrimiz var ki, onun Tiflisdə yaşayan varislərini axtarıb tapaq. Çünki onlar Əbülfət ağanın 1879-cu ildən ömrünün sonuna kimi gəzdirdiyi 11,5x17,5 sm ölçülü və qızılla bəzədilmiş "Quran"ı Azərbaycan Milli Tarix Muzeyinə göndəriblər. "Quran" muzeyin kolleksiyasında (invertar nömrəsi k.p.11420 fni №3096) saxlanılır. Maraq üçün deyək ki, Əbülfət ağanın sinəsində gəzdirdiyi bu nadir müqəddəs kitab haqda Kostina maraqlı məqalə yazıb. (Bax: "Azərbaycan tarixi muzeyi" toplusu, Bakı: Elm, 2004, s.327-329). Polkovnikin sinəsində gəzdirdiyi şəxsi "Quran"ı fransız dilindədir. 1877-ci ildə M.Kaşimirski tərəfindən ərəbcədən fransızcaya tərcümə edilib və Parisdə nəşr olunub. "Quran"ın üz qabığı tünd göy rəngli dəridir. Üz qabığında "LE KORAN" qızılla həkk edilib və düzbucaqlı ikiqat çərçivəyə alınıb. Arxa tərəfində də belə çərçivələr var. Kitabın çərçivələri qızıldandır.\nTitul səhifəsindən öndə sağ tərəfdə yuxarıda Əbülfət ağa Şahtaxtinskinin 1879-cu ildə Peterburqda yazdığı avtoqrafı var. Titul vərəqində sağda aşağıda oval formada Əbülfət ağanın şəxsi möhürü vardır. "Quran" 523 səhifədən və əlifba göstəricisindən (s.525-533) ibarətdir.\nƏbülfət ağanın qızı Qonça xanımın (Ketevananın) varislərinin muzeyə göndərdikləri (rus dilində) məktubun Azərbaycan dilində tərcüməsini də yazmağı məqsədəuyğun hesab etdik. Məktubda deyilir: "Bu Quran bizim babamız, məşhur Əbülfət ağa Şahtaxtinskinindir və bizim ailə mirasımızdır. Onu Bakı Dövlət Tarix Muzeyinə Tbilisidə yaşayan varisləri-kötücələri Nikolay və Natali Mdivanilər tərəfindən hədiyyə veririk. Xahiş edirik ki, Quranı alandan sonra bizə yazılı məlumat verəsiniz. Ədalət naminə bu kitab digər tarixi eksponatlar arasında layiqli yer tutacaq. Bizim nənəmiz Nina İvanovna Stas Bakıdakı digər qohumları axtarırdı, amma nəticəsi olmurdu. Ya məktublar gedib çatmırdı, ya da ki, ünvanları dəyişmişdilər. Məlum deyildi".\nƏbülfət ağa Şahtaxtinskinin qızının qısaca şəcərə arayışı:\n1. Əbülfət ağanın qızı Qonça gürcü zadəganı Varlam Mdivani ilə ailə qurmuşdu.\n2. Əbülfət ağanın nəvəsi, Qonça və Varlamın oğlu Nikolay Mdivani 1904-cü ildə doğulub (həbs edilmişdi və 1937-ci ildə güllələnib) Nina Stas ilə ailə qurmuşdu. Nina Stas Quranı qoruyub saxlayandır. O, 4 sentyabr 2001-ci ildə 94 yaşında vəfat etdi.\n3. Əbülfət ağanın nəticəsi, Nikolay Mdivaninin və Nina Stasın oğlu Georgi Mdivani 1933-cü ildə doğulub, 1997-ci ildə vəfat edib. Həyat yoldaşı Nane Gelaşvilidir. Hazırda sağdır.\n4. Əbülfət ağanın kötücələri - Nikolay Mdivani (1961), Nataliya Mdivani (1971) - Georgi Mdivaninin və Nane Gelaşvilinin uşaqlarıdır.\n14 mart 2002-ci il.\nQeyd edim ki, mən onları Tbilisidə axtardım. Köhnə ünvandan köçüblər. Axtarışımız davam edir.\nPolkovnik Əbülfət ağa biz düşündüyümüzdən də məşhur hərbçi olub. Əgər belə olmasaydı, Kutaisidən zirehli qatar onu çarın və Qafqaz canişinin göstərişi əsasında Şahtaxtı kəndinə gətirməzdi. Onun dəfni haqqında heç vaxt ətraflı yazılmadığından bunu geniş təsvir etmək istərdik. Şahtaxtı kəndinin 100 ildən çox yaşamış ağsaqqallarından olan Əli Hacı Məmmədhüseyn oğlu və sonralar Böyükdüz kəndində yaşayan Qasım Əli oğlu dəfnin canlı iştirakçısı və şahidi olmuşdular. Vaxtı ilə onlardan öyrəndiklərimi yazmaq maraqlı olar. Zirehli qatar Şahtaxtı kəndinə gündüz saat 11-də gəlib yetişib. Dəmiryol vağzalında, import deyilən tarixi binanın önündə toplaşan insanların sayı-hesabı yox idi. İrəvandan, Naxçıvandan da çoxlu qonaqlar gəlmişdi. Zirehli qatarı kazaklar (Rusiya ordusunun əsgərləri - müəllif) qoruyurdular. Mart ayı olsa da, hava soyuq idi. Rekviyemin sədaları altında cənazəni top lafetinin üstünə qoydular. Atlas balışlara onun aldığı hərbi mükafatları düzmüşdülər. Hətta qılıncı da yanındaydı. Kortej vağzaldan kəndə tərəf irəliləməyə başladı. Kədərli musiqi çalırdılar. Hamısı hərbçilər idi. Məhəmmədağa Şahtaxtinski də cənazənin yanında addımlayırdı. Əbülfət ağanın atası Nəcəfqulu sultan da top lafetinin ardınca gedirdi.\nƏbülfət ağanı Şahtaxtinskilərin təpədə olan ailə sərdabəsində dəfn etməyə gətirirdilər. Özü belə vəsiyyət etmişdi. Burada onun ulu babaları İmamqulu Sultan, I İsa Sultan, əmisi Hacı Vəli ağa və digər doğmaları dəfn olunmuşdular. Onu torpağa tapşırandan sonra yaylım atəşi açdılar. Nitq söyləyənlər içərisində ağlayanlar da vardı. Naxçıvan böyük bir sərkərdəsini itirmişdi. Çar hökuməti onun xidmətlərini nəzərə alaraq Əbülfət ağanın sərdabəsi önündə fəxri qarovul qoyur. Bu, 1920-ci ilədək davam edib. Vağzaldakı hərbi zastavanın əsgərləri bu ehtiramı yerinə yetiriblər.\nƏbülfət ağanın matəm mərasimi Nəcəfqulu ağa ilə onun qardaşı oğlu İbrahim ağanın (Əbülfət ağanın əmisi oğlu) böyük salonlarında saxlanılıb. Naxçıvan və İrəvan şəhərlərindəki məscidlərdə də aslan ürəkli sərkərdə Əbülfət ağanın adına ehsanlar verilirmiş Sovet hakimiyyəti illərində qızıl axtaranlar o sərdabəni dağıdıb ələk-vələk edirdilər. Hətta buldozerə də verdilər bir hissəsini. Yol çəkdilər ki, gələcək nəsillərin bu məşhur Şahtaxtinskilərdən xəbəri olmasın. Amma Allah həmin sərdabənin özüllərini və bir məzarı bu günədək saxlayıb. Artıq o məzar da yox olmaq üzrədir. Və o məzarın Əbülfət ağaya məxsus olduğunu bilənlər də çox az qalıb. Əbülfət ağanın yanında bir uşaq məzarı da var. Əbülfət ağa nəhəng gövdəli olduğundan məzar da böyükdür. Məzarı da nə vaxtsa tar-mar ediblər, qızıl-gümüş axtarıblar. Nə yaxşı ki, tamam yox etməyiblər. Bəlkə də qürbətdə, doğulduğu kənddə babalarının yanında dəfn olunmağı vəsiyyət etdiyindəndir ki, hərbçinin məzarını zaman indiyədək Qıvraqdan Şahtaxtı dəmiryolu vağzalına və gömrük keçid məntəqəsinə gedən yolun kənarında, təpənin yamacında qoruyub saxlayıb. Tənha, kədərli bu məzarda uyuyan qəhrəman polkovnik Əbülfət ağa Şahtaxtinskinin keçdiyi elmi və hərbi yolu, bir də vətən təəssübü bütün yüzilliklərdə gəncliyimizə nümunədir.


Bu il oktyabrın 1-i vəziyyətinə ölkə iqtisadiyyatında muzdla çalışan işçilərin sayı 1 milyon 526,4 min nəfər olub, onlardan 877,6 min nəfəri iqtisadiyyatın dövlət sektorunda, 648,8 min nəfəri isə qeyri-dövlət sektorunda fəaliyyət göstərib. Yeniavaz.com Dövlət Statistika Komitəsindən açıqlanan məlumatlara istinadən bildirir ki, muzdla işləyənlərin 21,6 faizi təhsil, 19 faizi ticarət; nəqliyyat vasitələrinin təmiri, 12,9 faizi sənaye, 8,6 faizi əhaliyə səhiyyə və sosial xidmətlərin göstərilməsi, 7,2 faizi tikinti, 7,1 faizi dövlət idarəetməsi və müdafiə; sosial təminat, 4,7 faizi nəqliyyat və anbar təsərrüfatı, 3,4 faizi peşə, elmi və texniki fəaliyyət, 3,2 faizi kənd təsərrüfatı, meşə təsərrüfatı və balıqçılıq, 1,6 faizi maliyyə və sığorta fəaliyyəti, 10,7 faizi isə iqtisadiyyatın digər sahələrində məşğul olub.\n2017-ci ilin yanvar-sentyabr aylarında ölkə iqtisadiyyatında muzdla çalışan işçilərin orta aylıq nominal əmək haqqı əvvəlki ilin müvafiq dövrünə nisbətən 7,2 faiz artaraq 525,6 manat olub. Onu da bildirək ki, orta aylıq əmək haqqı yanvar-avqust aylarında bundan cəmi 90 qəpik az olub - 524,7 manat. İqtisadiyyatın mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, informasiya və rabitə, eləcə də tikinti sahələrində orta aylıq nominal əmək haqqı daha yüksək olub.\nXəbərlər Baxılıb: 1329 Tarix: 15 noyabr 2017


Aleksis Sançez ilk oyununa çıxdı – “Mançester Yunayted” 4:0 qalib gəldi – VİDEO – Müstəqil.Az – İnformasiya agentliyi\nAleksis Sançez ilk oyununa çıxdı – “Mançester Yunayted” 4:0 qalib gəldi – VİDEO\n“Mançester Yunayted” FA Cup-ın 4-cü turunda “Yeovil Taun”un qonağı olub.\nMilli.Az xəbər verir ki, zəif rəqib qarşısında Joze Mourinyo Premyer Liqada ilk 11-ə daxil ola bilməyən oyunçulara yer ver verib. Həmçinin yeni transfer Aleksis Sançezi də əsas heyətdə oyuna buraxıb.\n72 dəqiqə meydanda qalan çilili futbolçu ilk 2 qolun yaradılmasında yaxından iştirak edib.\nOyunun 41-ci dəqiqəsində driblinqlə topu cərimə meydançasına qədər gətirən Sançez daha sonra Reşforda ötürmə edib. Əvvəlcə topa nəzarət edə bilməyən Markus daha sonra “Yoevil“in müdafiçilərinin səhvindən istifadə edərək ilk qolu vurmağı bacarıb.\nİkinci hissədə də oyun “Mançester Yunayted“in üstünlüyü ilə başlayıb. 61-ci dəqiqədə ilk qolun hazırlayıcısı Aleksis yenidən “səhnəyə” çıxıb. O, cərimə meydançasında ara pası ilə Ander Herreyranı zərbə mövqeyinə çıxarıb. Bu şansı əldən verməyən ispan futbolçu topu qapı xəttindən keçirməyi bacarıb: 0:2.\nMatçın digər qolları isə 89-cu dəqiqədə Cessi Linqard və 3-cü əlavə olunmüş dəqiqədə Romelu Lukakudan gəlib.\n0:4-lük qalibiyyəylə “Mançester Yunayted” FA Cupda adını növbəti tura yazdırmağı bacarıb.\n← Corc Soros – Facebook insanlar üçün təhlükədir – VİDEO\nRəhbər vəzifələrdə işləmək istəyənlərin NƏZƏRİNƏ →\nSumqayıtda boru partladı – Yaşayış binasını su basdı\nRusiyadan 16 NATO ölkəsinə hücum: 18 ay ərzində…


Pubg pultu K 21 - elanlar Bakida alqi satqi - Tezbazar.az\nPubg pultu K 21\nElan kodu: 1089626\n3-ü 1-də oyun nəzarətçisi: Gamepad, oyun tətiyi və mobil telefonu bir araya gətirin.\nPUBG Mobile, sağ qalma qaydaları, Survivor Royale, Critical Ops, Cod Mobile, Fortnite üçün uyğun olan 4.7-6.5 düym mobil telefonların bütün modelləri üçün tətbiq olunur.\nErqonomik nəzarətçi və telefon yerində etibarlı şəkildə kilidlənmişdir. İnsanlar mobil telefonda bir neçə saat oynadıqdan sonra mühakimə oluna bilər. K21 gamepad, böyük əlləri daha rahat edə bilən mobil çəkiliş oyunları üçün hazırlanmışdır, beləliklə telefonu uzun müddət istifadə etdikdən sonra yorğunluq hiss etməyəcəksiniz. Nəzarətçi telefonu düzəltmək üçün klip dizaynından istifadə edir ki, təsadüfən kilid ekran düymələrinə və səs düymələrinə toxunmasın və ya telefonu cızmasın.\nDörd barmaq əməliyyatı eyni zamanda atəş edə bilər, nişan ala bilər, hərəkət edə bilər, atlaya, əyilə və uzana bilər. Dövrdə bir barmaq oyunçusunu məğlub etmək bir meh və böyük bir üstünlük olacaq, çünki milisaniyəlik fərq həyat və ölüm ola bilər. Bağlantıların kəsilməsi, təxirə salınmış cavablar, kök istəkləri və ya sistem uyğunsuzluğu ilə bağlı heç bir problem yoxdur.\nUse İstifadəsi asan və yüksək dərəcədə dəqiqdir, oyun hesabınızı yaxşılaşdırır. Əslində, bu mobil nəzarətçi oyun eklentisinin mexaniki bir versiyasıdır və heç vaxt aşkarlanmayacaq.\n• Metro daxili- 3 ₼\n• Ünvan- 5 ₼\n• Qəsəbələrə- 7 ₼\n• Kəndlərə- 10-15₼ (məsafəyə uyğun)\n• Poçtla Bölgələrə -5 ₼\n• Digər elanlara- "i̇stifadəçinin bütün elanları" bölməsində baxa bilərsiz.\n• nömrədə whatsapp mövcuddur, whatsapp 24 saat aktivdir, whatsappa cavab verilmədikdə əlaqə saxlamağınız xahiş olunur\n8 lvl prem tank 20 eded 8 lvl adi tank 2 eded 9 lvl pren ve akcion tank 3 eded 9 lvl adi tank 3 eded 10 lvl prem tank 1 eded 10 lvl adi tank 4 eded 105 gun prem akkaunt 10 000 bon 1 000 000 gumus Rus serveridi\nSatilmir barterdi! Yalniz free fire hesabı ilə barter edilir! İsteten vp yazsin video atim Malın növü: Oyun hesabları\nev alqi satqisi ustalar kondisoner ustasi kombi ustasi paltaryuyan ustasi derzi kursu samsung galaxy s2 plus teze qiymeti kamera paltaryuyan temiri sebet.az turlar.az masinlar gence heyet evi kiraye heyet evleri.kend ehmedli yarim tikili heyet evleri 10000 manat yarim tikli işlənmiş divan teker aparat


Uğurlu kişilərin nahara qədər etdikləri | IDOL.AZ\nHome / BİZNES / Uğurlu kişilərin nahara qədər etdikləri\n"Tez duranla tez evlenen uduzmaz" heç də əbəs yerə deyilən bir söz deyildir. Beləki, amerika alimləri belə qərara gəliblər ki, yuxudan səhər tezdən duranlar yatmağı sevənlərə nisbətən daha xoşbəxt olurlar. Onların karyeraları daha parlaq olur.\n“Tez duranla tez evlenen uduzmaz” heç də əbəs yerə deyilən bir söz deyildir. Beləki, amerika alimləri belə qərara gəliblər ki, yuxudan səhər tezdən duranlar yatmağı sevənlərə nisbətən daha xoşbəxt olurlar. Onların karyeraları daha parlaq olur. Niyə? Çünki əksər işlər məhz səhər tezdən başlayır.\nSizlərə uğurlu kişilərin günün ilk yarısında etməyə çalışdıqları işləri təqdim edirik:\nİş gününü təşkil etmək üçün ilk öncə iş planını qurmaq lazımdır. Yaxşı olar ki, bunu bir gün öncə edəsiniz və zaman itkisinə yol verməyəsiniz. Axşamdan iş planını qurmaq sizə sakit yuxunu təmin edəcəkdir.\n2. Yetərincə yuxu\nSəhər və gündüz yaxşı işləmək istəyirisiniz isə gecə yuxunuzu təmin etməlisiniz və tam almalısınız. Yuxusuzluq diqqəti dağıdır və yorğunluq gətirir. Hər kəsin öz yuxu norması vardır. Lakin ekspertlərin əksəriyyəti deyir ki, yuxu 8 saatdan az olmamalıdır.\n3. Saatı quraşdırmaq\nSəhər saat zəngindən sonra 10 dəqiqə, yox 5 dəqiqə yatmaq yalnız sizə zaman itikisi verəcək. Özünüzü ilk zəngdən sonra qalxmaya öyrəşdirin. İlk günlər bu çətin olsa da, sonralar öyrəşəcəksiniz.\n4. Hərəkətli səhər\nAdətən bizlər trenajor zalına, tennisə, hovuza işdən sonra yazılırıq. Və səhərlər “yıxıla yıxıla” işə gedirik. Ekspertlər deyir ki, səhər idmanı gün ərzində beyin fəaliyyətini yaxşılaşdırır, əhval-ruhiyyəni qaldırır.\n5. Sübh adəti\nGün yaxşı bir hadisə ilə açılmalıdır. Bu meditasiya ola bilər, qəzet və isti kofe ola bilər və yaxud internetdə məlumatların əldə edilməsi ola bilər. Lakin unutmayın bu zaman kəsiyini yalnız özünüzlə bölüşün.\nSəhər yeməyi – benzindir. Lakin çox yağlı yeməklərlə özünüzü yormayın.\n7. İşə gecikməmək\nİşə vaxtında gəlmək asan olacaq. Bunun üçün yuxarıdakı bəndlərə riayət etmək lazımdır. Sadəcə yola gedəcək zamanın üstünə 10-15 dəqiqə gəlin və vaxtında işdə olun. Əks halda pulunuzdan tutmasalar da bu sizə diskomfort yaradacaqdır.\n8. Məsələlərin razılaşdırılması\nÇalışın qarşınıza qoyduğunuz məsələləri rəhbərlik və ya işçiləriniz ilə razılaşdırasınız. Ağıl ağıldan üstündür. Soruşmağa utanmayın, əksiklik bilməyin.\n9. İlk öncə vaciblər\nİlk öncə ən vacib saydığınız və tez bir zamanda həll olunmalı işləri görün. Psixoloqlar iddia edirlər ki, günün ilk yarısı ən məhsuldardır və bu zaman kəsiyini xırda işlərə xərcləmək ağılsızlıq olar.\n10. Hamıya cavab yazmaq\nƏgər siz bir saat ərzində 10 dəfə mail-ə girib hamıya cavab yazsanız, bu yalnız zaman itkisinə gətirib çıxardacaq. Maili-in yoxlanma qrafiki özünüzə qurun lakin çox böyük fasilələr də verməyin.\nBiznesGünlük planKişiKişi işiUğurlu kişinin günüUğurlu olmağın yolları


QHTXEBER: Şuranın dəstəyilə məcburi köçkünlər haqqında çəkilmiş film Londonda təqdim olunub\nqhtxeber.az Fevralın 27-də SOAS London Universitetində Baku Film School Production və Humanitar Tədqiqatlar İctimai Birliyinin Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyəsi ilə istehsal etdiyi “Çadır şəhərciyindən yeni qəsəbələrə” adlı sənədli filmin təqdimatı olub.\nFilmi iştirakçılara təqdim edən BFS Production direktoru Əvəz Həsənov qeyd edib ki, bu film qaçqın və məcburi köçkünlərin həyat şəraitini göstərmək ilə yanaşı dövlətin onların mənzil probleminin həll olunmasına dair gördüyü işlər haqqındadır ki, 5 ay müddətində ərsəyə gəlmişdir.\nƏ. Həsənov tədbir iştirakçılarına məcburi köçkünlərin Azərbaycanın bütün rayonlarında məskunlaşdığı barədə məlumat verib, münaqişənin ilk illərində məcburi köçkünlərin yerləşdirilməsi və ərzaqla təmin olunmasında ölkənin qarşılaşdığı problemlərdən danışıb. Azərbaycanda məcburi köçkünlərin çadır şəhərciklərində daha ağır şəraitdə yaşadıqlarnı və 2007-ci ildən ölkə rəhbərliyinin səylərindən sonra çadır şəhərciklərinin ləğv olunması və insanların daha yeni binalara köçürülməsi barədə məlumat verib.\nOnun sözlərinə görə, vaxtilə çadır şəhərcikləri, ictimai binalar, tanışlarının evlərində məskunlaşmış məcburi köşkünlər indi dövlət tərəfindən tikilən yeni qəsəbələrə köçürülür. İndiyə kimi 450 min nəfər yeni ev ilə təmin olunmuşdur. Hökumətin verdiyi məlumata görə 2025-ci ilə qədər daha 250 min adam yeni evlər ilə təmin olunacaqdır. Hökumət onlar üçün yeni qəsəbələrdə daha müasir evləri tikir, mənzillər zəruri avadanlıqlar ilə təmin edilir.\nBununla yanaşı, məcburi köçkünlər üçün iş yerlərinin açılmasının ölkə üçün problem olduğunu, onların yeni qəsəbələrə köçürülməsindən sonra sosiallaşması yolunda yarana biləcək problemlərdən danışıb. Xüsusən məcburi köçkünlərin münaqişənin qurbanı kimi münaqişə tərəfi ilə münasibətlərin qurulmasında daha çox tövhə verə biləcəyini vurşulayıb.\nTədbirdə moderatorluq edən SOAS Universitetinin professoru Scott Newton qeyd edib ki, artıq ikinci dəfədir ki, bu universitetdə müəllifin sənədli filmləri təqdim olunur və universitetin tələbələri və ekpertlər üçün bu Qafqazda baş verənləri dərindən öyrənməq üçün çox maraqlı mənbədir.\nFilmin təqdimatında Azərbaycan və Ermənistan cəmiyyətinin nümayəndələri, müəllimlər, münqişələrin həlli ilə məşğul olan ekspertlər və diplomatik nümayəndəliklər iştirak ediblər. Filmin təqdimatında sonra Ə. Həsənov iştirakçıların Azərbaycanda məcburi köçkünlər və onların inteqrasiyası, qeydiyyatı və sosial vəziyyəti ilə bağlı suallarına cavab verib.


14 yaşlı azərbaycanlı Kanadanı heyran\n14 yaşlı azərbaycanlı Kanadanı heyran qoyub\n23:00 14 Noyabr 2013 Oxunub : 853\n14 yaşlı azərbaycanlı Elman Hüseynov hokkey oyununun ən çox inkişaf etdiyi Kanadada idmanın bu növü üzrə ciddi uğurlar qazanmaqdadır. Elman Hüseynov Bakıda doğulub. 5 yaşından Moskvada hokkey oynamağa başlayıb. Son 4 ildə isə Kanadanın Toronto şəhərində yaşayır. Burada təhsil alır və hokkey oynayır.\nYaşının az olmasına baxmayaraq, o, Silver Stik mükafatçısıdır. 2012/2013-cü il mövsümündə 25 şayba vuraraq 42 məhsuldar ötürmə ilə Toronto liqasının ən sərrast hokkeyçisi, Şərqi Toronto çempionu və Böyük Torontonun gümüş mükafatçısı seçilib. Bu il Elmanın aktivinə daha bir mükafat - adlı qızıl çempion üzüyü əlavə olunub. Üzüyü ona Toronto Hokkey Federasiyası təqdim edib.\nHələ çox gənc olmasına baxmayaraq, Kanadanın, Rusiyanın güclü komandaları Elmanla maraqlanırlar. Lakin Elmanın ən böyük arzusu Azərbaycanın milli hokkey formasını geyinməkdir.\nВu il Elman Hüseynovun çıxış etdiyi “Toronto Royals” komandası 5-0 hesabı ilə “Devid Diavols” komandasını səkkizdəbir finalda böyük üstünlüklə udub. Hüseynov iki şayba vuraraq bir məhsuldar ötürmə ilə bu oyunun ən yaxşısı seçilib.


Əzizağa üçün axtarış nəticələri\nƏzizağa üzrə nəticələr (10):\nAktyor. Film səsləndirən.\nAygün (film, 1960)Ardın oxu »\nƏzizağa Əzizov – aktyor.Mündəricat [gizlə]\nƏzizov ƏzizağaArdın oxu »\nTeleviziya tamaşası Qəlyanalı (Səyavuş Aslan), Qəmzə (Nəsibə Zeynalova) və Həmzə (Əzizağa Qasımov) üçlüyü arasında baş verən gülməli hadisədən danışır. Qəlyanalı Qəmzənin malına, bağına görə onunla evlənmək istəyir. Həmzə isə Qəmzən..\tArdın oxu »


Ən çətin peşə » Qadınlar.Co - Qadınlara Özəl Paylaşımlar\nYaxşı həkim, məsuliyyətli vəkil, təcrübəli mühəndis və yaxud istedadlı proqrammist olmaq o qədər də asan deyil. İstənilən peşə sizdən çox vaxt və güc tələb edir. Lakin bu dünyada ən çətin bir iş var.\nBiz həyatımız boyu oxuyub təcrübə qazanırıq, bacarıqlarımızı inkişaf etdiririk. Biz daha yaxşı bir mütəxəssis olmağa çalışırıq. Lakin dünyanın ən çətin işi bizdən daha çox şey tələb edir. Bu işin mahiyyəti insan ola bilməkdir.\nQeyd edək ki, araşdırmalar göstərir ki, işə götürənlər şəxsi keyfiyyətləri yaxşı olan namizədlərə üstünlük verirlər.скачать dle 11.3


Paytaxtda siqaret yanğına səbəb oldu - Modern.Az Azərbaycan və dünya xəbərləri\n24 Oktyabr 2020, 09:07 | AKTUAL\nBakı şəhərində yanğın hadisəsi baş verib.\nModern.az xəbər verir ki, hadisə paytaxtın Xətai rayonu, Nobel prospektində qeydə alınıb.\nBelə ki, səhər saatlarında Afiyəddin Cəlilov küçəsindəki 5 mərtəbəli yaşayış binasının həyətində yerləşən mebel düzəldilən sexdə qəflətən yanğın başlayıb.\nHadisə yerinə Fövqəladə Hallar Nazirliyinin (FHN) iki yanğınsöndürən maşını cəlb olunub. Yanğın zamanı ərazidə olan elektrik naqilləri partlayıb.\nYanğının ətrafdakı digər tikililərə keçməsinin qarşısı alınıb. FHN əməkdaşlarının verdiyi ilkin məlumata görə, yanğına səbəb siqaret olub.